
»VULKAN« GRAĐJEVINSKE DIZALICE 


KONZOLNA DIZALICA EDKD-0,3/0,5 

Univerzalni tip dizalice nosivosti 300 i 500 kg 
Jednostavna i solidna izvedba. Vrlo prikladno sredstvo za trans¬ 
port i dizanje 

Dizalica se sastoji iz dva osnovna elementa: 

— Okretna konzola nosivosti 500 kg OKB-0,5 

— Elektro teretno vitlo vučne sile 300 kg ETB-0,3 

Postavljanje dizalice je lako i brzo. Montira se na drveni, že¬ 
ljezni ili armirano-betonski stup promjera 200 mm sa obujmica- 
ma koje omogućuju zaokretanje konzole za 200° 

Na posebni zahtjev isporučujemo i konzole sa specijalnim obuj- 
micarna . za . pričvršćenje na četvrtaste stupove i na zidove 
Dizalica se isporučuje sa kukom za dizanje tereta do 300 kg i 
sa koloturnikom i kukom za teret do 500 kg. U slučaju rada sa 
koloturnikom i kukom, brzina dizanja se smanjuje na polovinu, 
što omogućava dizanje većeg tereta 

Stalak za elektroteretno vitlo je poseban dio koji omogućava 
pričvršćenje vitla na okrugli stup promjera 240 mm 
Isporučujemo i posebne stalke koji omogućavaju postvaljanje 
vitla pri zemlji, na taj način se izbjegava prenašanje vitla zajed¬ 
no sa konzolom na vr-h objekta. 

Na konzolu je postavljena krajnja sklopka koja automatski isklju¬ 
čuje pogon kada kuka dođe u gornji položaj, na taj način izbje¬ 
gava se mogućnost oštećenja dizalice i postizava sigurnost u 
radu 

Karakteristike 

Nosivost pomoću koloturnika sa kukom 500 kg 
Brzina dizanja (srednja) m/min 

Nosivost pomoću utega sa kukom 300 kg 

Brzina dizanja (srednja) 32 m/min 

Visina dizanja 20 m 



ELEKTRO TERETNO VITLO ETB-0,3 


Kao poseban I nezavisan element može se upotrebiti sa konzolom 
ili bez nje za vučenje tereta, izvlačenje tereta na kosinama, 
otvaranje teških vrata 1 zasuna, za jednostavne teretne liftove 
itd. 

Vitlo je potpuno zatvorene konstrukcije, te je sposobno za rad 
na otvorenom prostoru 

Upravljanje vitlom obavlja se preko dvosmjernog prekidača 

Karakteristike 

Vučna sila 300 kg 

Brzina namatanja užeta (srednja) 32 m/min 

Broj okretaja bubnja 57 o/min 

Elektro mofcr »Elektrokovina« — Maribor, tip T 112 SA 
N2I, snage 2,2 kW, 1430 o/min, 380 V, 50 Hz, sa ugra¬ 
đenom elektromagnetskom kočnicom, tip H82B 


GRAĐEVINSKI LIFT »BOB« 

Jednostavno i efikasno teretno dizalo zbijene i solidne konstruk¬ 
cije, sigurno u pogonu 

Za pogon lifta služi vitlo tipa EBA-3-1, 2/45 

Lift se sastoji iz vodilice sa priborom i platforme za dizanje 

tereta 

Vodilice su sastavljene iz sekcija dužine 4 m, što omogućuje 
laki transport i brzu montažu 

Platforma za dizanje sastoji se iz okvira varene konstrukcije sa 
vodećim kotačima i drvene ploče za smještaj tereta. Korisna 
površina za teret je 1,5 X 1 m i odgovara prostoru za smještaj 
japaner kolica. U platformu za dizanje ugrađena je automatska 
kočnica koja stupa u djelovanje u slučaju prekida užeta i si¬ 
gurno zaustavlja lift na onoj visini na kojoj se desio prekid; 
na taj način je cijeli uređaj potpuno siguran u radu 

Karakteristike 

Nosivost na platformi 1000 kg 

Brzina dizanja 45 m/min 

Visina dizanja 5—49 m 

Elektromotor »Rade Končar«, tip Az 237-4, 
snage 12,5 KS, 380 V, 50 Hz 

Vitlo I elektromotor potpuno su zatvorene konstrukcije, te su 
sposobni za rad na otvorenom prostoru 

Upravljanje vitlom obavlja se jednom polugom, što omogućava 
jednostavno i lako rukovanje 



VULKAN 



TVORNICA DIZALICA I LJEVAONICA - RIJEKA 


RIJEKA, POLIĆ-KAMOVA 103 - TELEFON 41-455 


TELEX 02-569 

GRAĐEVINAR 

GOD. XVII SIJEČANJ 1965. Br. 1 


KONSTRUKTIVNA RJEŠENJA PODRUMA I LIJEVAKA SILOSA 
KOD IZVEDBE S KLIZNOM OPLATOM OD TEMELJNE PLOČE 

Ing. Vinko Čandrlić, »Tehnika«, Zagreb 


1. Uvod 

Silosi su inženjerske konstrukcije kod kojih ra¬ 
cionalnost izvedbe s kliznom oplatom dolazi naj¬ 
više do izražaja. I u najrazvijenijim zemljama koje 
su potpuno industrijalizirale proces proizvodnje 
montažnih objekata različitih funkcija, kod izgrad¬ 
nje silosa i dalje se primjenjuje način s kliznom 
oplatom. Ovim načinom se danas postiže brzina 
izvođenja ćelija od prosječno 3—4 m visine dnev¬ 
no, bez obzira da li se dizanje oplate obavlja pne¬ 
umatskim, hidrauličkim ili mehaničkim dizalicama. 

Pri izgradnji silosa s uobičajenim konstruktiv¬ 
nim rješenjem podruma i lijevaka, koje se u ino- 
stranstvu a u većini slučajeva i kod nas još uvijek 
u projektantskoj praksi primjenjuje, ubrzanje ra¬ 
dova upotrebom klizne oplate postiže se samo na 
ćelijama. Dok se podrum s lijevcima gradi nekoliko 
mjeseci, ćelije se mogu podignuti za desetak dana. 

Kod rješenja podruma i lijevaka, koje omogu¬ 
ćuje postavljanje klizne oplate na temeljnu ploču, 
građenje silosnih ćelija s podrumom traje 10—15 
dana, zavisno od temperaturnih prilika i visine ob¬ 
jekta. 

SI. 1 prikazuje lučki silos u Rijeci, kapaciteta 
33.000 t, čiji je podrum s lijevcima riješen na kla- 



SL 1 


sičan način zbog specifičnih uslova lokacije (vanj¬ 
ske ćelije su konzolne radi prolaza kolosijeka), pa 
su radovi na ovom objektu do početka betoniranja 
ćelija u kliznoj oplati sporo napredovali. Ovo nas 
je ponukalo da u buduće tražimo drukčija rješenja 
koja će omogućiti bržu i ekonomičniju izgradnju 
silosa. 



SI 2 


Odlučili smo se za osmerokutni oblik ćelija, jer 
ovaj tlocrt daje najviše alternativnih rješenja pod¬ 
ruma konstruiranih tako da se klizna oplata može 
postaviti na temeljnu ploču. Prvi silos, kapaciteta 
6000 t (si. 2), projektiran i izgrađen po ovom prin¬ 
cipu, pokazao je sve prednosti ovakvog načina iz¬ 
vođenja. Od prvog dana radova na zemljoradnji 
za temelje do prihvata žita u silos prošlo je svega 
tri i po mjeseca. Nešto duže trajala je, iz razumlji- 

vih razloga, izgradnja drugog silosa kapaciteta 
7.000 t, na čijem vrhu je smješten rezervoar za 
vodu volumena 750 m 3 (si. 3). 



SI 4 

Na si. 4 vidi se djelomično postavljena klizna 
oplata na izbetonirani dio temeljne ploče ovog ob¬ 
jekta« 


Izgradnja trećeg silosa ovog tipa (si. 5) trajala 
je šest mjeseci, ne računajući zimski period kad 
su zbog niskih temperatura radovi bili obustavlje¬ 
ni. Ovaj silos ima kapacitet 11.200 t, a sastoji se iz 
dviju grupa ćelija čije krajnje stijenke služe kao 
oslonci stropnim gredama strojarnice. 

Na osnovu dosadašnjih iskustava u izgradnji 
silosa s kliznom oplatom i početkom dizanja opla¬ 
te od temeljne ploče, može se izraziti tvrdnja da 
po svojoj racionalnosti ovaj način ima velikih pred¬ 
nosti pred svim ostalim načinima izvedbe. 



SI 5 


Prikazat ćemo tlocrtna rješenja podruma i od¬ 
govarajuća konstruktivna rješenja lijevaka za geo¬ 
metrijske oblike ćelija, koji se najčešće susreću 
tj. za kružnicu, osmerokut, šesterokut i kvadrat. 

2. Silosi s okruglim ćelijama 

Silosi se u većini slučajeva grade okruglog pre¬ 
sjeka. Uslijed toga što ovaj presjek radi uglavnom 
na čisti vlak (na mjestima gdje se spajaju ćelije ja¬ 
vljaju se minimalni momenti savijanja), za ovaj 
oblik ćelija potreban je manji utrošak betona i 
čelika negoli kod drugih oblika silosa. 

Razlikujemo uglavnom dva tlocrtna oblika silosa 
s okruglim ćelijama: bez pregradnih ravnih zidova 
i s pregradnim ravnim zidovima. 

2. 1. Ćelije bez pregradnih ravnih 
zidova 

Tlocrt jedne grupe ćelija prikazuje si. 6, a dje¬ 
lomični tlocrt podruma u većem mjerilu prikazan 
je na si. 7. Crtkane linije na ovoj slici označavaju 
rubove klizne oplate u kojoj će betoniranje ovog 

dijela stijenke otpočeti tek na koti dna lijevka 
zvjezdaste ćelije. Do tog vremena između dviju 
kružnih oplata u presjecima a-a nalaze se daščani 
umeci iste visine kao i klizna oplata, koji putuju 
s ostalom oplatom sve do kote gdje počinje puni 
presjek ćelija. 



SI. 6 


donju oplatu visokog nosača nanosi se najprije sloj 
šljunka visine ploče lijevka, a tek tada se izvodi 
normalno betoniranje u kliznoj oplati. Podizanjem 
klizne oplate iza otvrdnjavanja betona, šljunak sam 
djelomično ispane, a gornji sloj u kojeg je ušao 
cementni malter iz betona odstrani se špicanjem. 



SI 8 


Na ovoj koti umeci se fiksiraju za otvrdnuli be¬ 
ton i istovremeno se unutar klizne oplate postavlja 
već unaprijed pripremljena donja oplata visokih 
nosača. Tek tada počinje betoniranje punog pre¬ 
sjeka ćelija. 



Izrada lijevaka obavlja se naknadno. SI. 8 pri¬ 
kazuje presjek po liniji 1-1 iz si. 7. Mali lijevci 
rade se pomoću ispune na ravnoj ploči obješenoj 
za visokostjene nosače (si. 9, A). Na postavljenu 


Na taj način su oslobođene vilice i donja armatura 
visokog nosača te se postavljanje armature ploče, 
betoniranje i ispunjavanje lijevaka može kasnije 
lako izvršiti. 



Za vješan je lijevaka velikih ćelija ostavljaju se 
prilikom dizanja klizne oplate u zidovima silosa 
otvori dimenzija određenih na osnovu statičkog 
proračuna. Na si. 9, B prikazan je način polaganja 
armature lijevaka velikih ćelija, kao i dimenzije 

ostavljenih otvora u zidovima za ćeliju promjera 
5,50 m. 

Naknadna izrada lijevaka može se izvršiti na 
više načina, što zavisi o organizaciji i usvojenoj 
koncepciji izvođenja. Jedan od načina je da se 
betoniran je ćelija u kliznoj oplati izvrši do vrha, 
a postavljanju unaprijed pripremljene oplate i ar¬ 
mature lijevaka pristupa se kad je klizna oplata 
dignuta na potrebnu visinu. Beton za lijevke vanj¬ 
skih ćelija može se ubacivati izvana kroz privre¬ 
mene otvore u stijenkama ostavljene za ovu svrhu 
neposredno iznad lijevaka, dok se spuštanje betona 
za lijevke unutrašnjih ćelija obavlja kroz same će¬ 
lije. 

Drugi način je da se prekine betoniranje sti- 
jenki ćelija na određenoj koti neposredno iznad 
lijevaka i pristupi izradi oplate i armature za li¬ 
jevke. U ovom slučaju betonira se kroz otvore u 
radnim podovima klizne oplate. 

2. 2. Ćelije s pregradnim ravnim 
zidovima 

Raspored ćelija po ovoj shemi (si. 10) rjeđe se 
upotrebljava jer traži veći utrošak materijala. Ali 
kad se iz tehnoloških razloga zahtjeva veći kapa¬ 
citet međućelija ili se traži velika visina objekta, 
tada je ovakav raspored ćelija vrlo podesan. 



SI 10 


U ovom slučaju javljaju se u podrumu (si. 11) 
stupovi I presjeka koji imaju veliku krutost u oba 
smjera. Širina b pojasa stupa određuje se na osno¬ 
vu potrebne nosivosti stupa, ili dopuštenog raspo¬ 
na 1 visokog nosača. Betoniranje podruma u kliz¬ 
noj oplati kao i izrada lijevaka obavlja se na isti 
način kako je to opisano za ćelije bez pregradnih 
ravnih zidova. 

3. Silosi s osmerokutnim ćelijama 

Osmerokutni oblik ćelija (si. 12) ne nalazi ve¬ 
liku primjenu kod izgradnje silosa kao ostali oblici. 


iako ima dosta prednosti. Navest ćemo neke od 
njih: 

— klizna oplata je ravna, a naročito je jedno¬ 
stavna oplata male kvadratne ćelije u odnosu na 
oplatu međućelije okruglog silosa; 



SI. 11 


— manji su momenti savijanja negoli kvadrat¬ 
nih i šesterokutnih ćelija, jer je osmerokut po svo¬ 
jem obliku bliži kružnici; 



SI 12 

— u tehnološkom pogledu osmerokut ima pred¬ 
nost pred kvadratom i šesterokutom zbog malih 
ćelija koje su potrebne u silosu za prihvat manjih 
količina vlažnijeg žita ili druge nekvalitetne robe; 

— stropna konstrukcija iznad ćelija, čije izvo¬ 
đenje u monolitnom betonu predstavlja poseban 
problem, može se riješiti s montažnim elementima 
jednostavnijeg oblika nego kod okruglih ćelija, a 
ako je silos manjeg kapaciteta i jedna se ćelija ko¬ 
risti za strojarnicu, montažno stubište mnogo je 
jednostavnije negoli kod strojarnice u okrugloj će¬ 
liji; 

— čelične šipke na koje se odupiru preše za 
dizanje klizne oplate ostaju sve u betonskim sti- 
jenkama i u podrumu te ih nije potrebno osigura¬ 
vati na izvijanje, kao što je to slučaj kod svih osta¬ 
lih oblika ćelija. 

Glavni nedostatak silosa s osmerokutnim ćeli¬ 
jama je da i pored pojave samo minimalnih mo¬ 
menata savijanja u presjecima, zahtjevaju više ar¬ 
mature od silosa s okruglim ćelijama. 

Prema rasporedu unutarnjih zidova razlikuju 
se dva tlocrtna oblika podruma: s odvojenim sred¬ 
njim zidovima i spojenim srednjim zidovima. 

3. 1. Podrum s odvojenim srednjim 
zidovima 

Tlocrt podruma prikazan je na si. 13. Po svo¬ 
jem obliku ovac tlocrt vrlo je sličan tlocrtu podru¬ 
ma okruglih ćelija bez pregradnih zidova (si. 7). 
Crtkane linije i ovdje označavaju rubove visokih 
nosača, čije će betoniranje u kliznoj oplati početi 
na visini punog presjeka ćelija. 

Mali lijevci rade se na isti način kao kod silosa 
s okruglim ćelijama, prema si. 8 i si. 9, A. I veliki 
lijevci mogu se izvoditi prema si. 8, samo se sidre- 



nje lijevaka za stijenke ćelija mora izvršiti isklju¬ 
čivo u bridovima ćelija. 

Lijevci velikih ćelija mogu se konstruktivno ri¬ 
ješiti i na drugi način. SI. 14 prikazuje izradu lije¬ 
vaka pomoću ispune na roštilju od armirano-be- 
tonskih kontinuiranih nosača. Kod sva tri silosa 



prikazanih na si. 2, 3 i 5 lijevci su izvedeni ispu- 
nom iznad križnih greda. Za ispunu mogu se upo¬ 
trijebiti najraznovrsniji građevni materijali slo¬ 
ženi u suho, kao: opeka, kamen, betonski šuplji 
blokovi, siporeks ili drugo. 

Ispunjavati se može i sa mršavim betonom od 
najrazličitijih agregata. Iznad ispune izrađuje se 
sloj kvalitetnijeg betona debljine 15 cm, čija se 
površina zaglađuje doi crnog sjaja. 

Roštilj kontinuiranih nosača ispune povezuje 
stijenke ćelija i povećava krutost cjelokupnog si¬ 
stema. Da bi međusobna povezanost nosive kon¬ 
strukcije lijevaka bila veća, kod betoniranja u kli¬ 
znoj oplati ostavljaju se u zidovima ćelija otvori 
i za vezu križno-armiranih ploča lijevaka i stijen- 
ki kao i zbog kontinuiteta susjednih ploča (si. 15). 
Ovom originalnom konstrukcijom lijevaka ispuna 
se smanjuje za cca 40% u odnosu na ispunu na ar- 
mirano-betonskoj ploči s ravnim podgledom. Ipak, 
njena težina u ovom slučaju iznosi oko 6,5% od 
vlastite težine objekta i korisnog tereta, pa se če¬ 
sto može postaviti pitanje opravdanosti izvođenja 
lijevaka pomoću teške ispune. 

Lijevci se mogu izraditi i u kombinaciji mono¬ 
litne i montažne konstrukcije (si. 16). Na monolitne 
križne kontinuirane grede polaže se u svakoj ćeliji 
osam montažnih trapezastih ploča. Ploče se izra¬ 
đuju u podrumu, a montiraju se kroz otvore izme¬ 
đu križnih nosača. Međusobni sastav ploča kao i 

njihov spoj s nosačima ili stijenkama je običan su- 
čeljak. Razmaci između susjednih montažnih ele¬ 
menata koji se predviđaju zbog netačnosti u izvo¬ 
đenju, ispunjavaju se cementnim malterom (si. 17). 

Koji će se način izrade lijevaka primjeniti od 
predložena tri, treba da u svakom pojedinom slu¬ 
čaju odluči ekonomska usporedba varijanata. 


3. 2. Podrum sa spojenim srednjim 
zidovima 

Spojeni srednji zidovi podruma, za razliku od 
odvojenih srednjih zidova, nastanu, ako se stijenke 
kvadratnih ćelija spuste do temeljne ploče (si. 18). 
Uslijed velike krutosti srednjih zidova složenog 
presjeka, beton se može izvoditi slabije marke 
negoli kod odvojenih zidova, kojih je visina zbog 
velike vitkosti ograničena na 4,0 m. 

Osvjetljenje podruma dnevnim svijetlom kao i 
mogućnost komuniciranja bolje su nego kod pod¬ 
ruma s odvojenim zidovima. 

Lijevci velikih ćelija mogu se izraditi na isti 
način kako je to opisano u prethodnom poglavlju 



(3. 1.). Pražnjenje uskladištenog materijala u ma¬ 
lim ćelijama obavlja se s ekscentrično postavlje¬ 
nim izlaznim zasunom u kutu, pa je jednostrane 
nagibe lijevaka prema ovom izlazu najbolje izvesti 
s ispunom. U ovom slučaju se za ispunu može upo¬ 
trijebiti i šljunak. 

Kod veće visine izlaznog zasuna od temeljne 
ploče, umjesto ispune izrađuje se križno-armirana 
kosa ploča. Otvori se ležaje ove ploče ostavljaju se 
u kliznoj oplati za vrijeme betoniranja zidova. 

4. Silosi s šesterokutnim ćelijama 

Saćaste ćelije uz najmanji opseg imaju najveću 
površinu. To je poznato svojstvo šesterokuta. Po¬ 
red toga šesterokutni silosi imaju vrlo lijep izgled, 
pa je u posljednje vrijeme njihova primjena sve 
češća. 

Dok se s gledišta tehnološkog procesa, u ovak¬ 
vom objektu, može postaviti zamjerka da kod še¬ 
sterokutnih silosa nema malih ćelija za prihvat 
manjih količina nekvalitetne robe, u pogledu tro¬ 
škova strojne i elektro-opreme za jednu ćeliju, 
samo silosi s ćelijama jednakog kapaciteta imaju 
opravdanje, jer su ovi troškovi jednaki za veliku 
i malu ćeliju. 

Šesterokutni silosi imaju neparan broj redova 
ćelija. Obično se rade s tri i pet redova. Tlocrt jed- 

ne grupe sastavljene od tri reda ćelija, prikazan 
je na si. 19. Završetak baterije prema strojarnici 
izvodi se sa pola srednje ćelije, zbog izravnavanja 
srednjeg zida s zidovima vanjskih ćelija. Da bi se 
smanjili momenti savijanja u vanjskom zidu po- 
lućelije, umeće se poprečni pregradni zid koji ovaj 
prostor dijeli na dva jednaka dijela. 



SI 19 


SI. 20 prikazuje djelomičan tlocrt podruma. 
Vanjski zidovi idu od temeljne ploče, a unutarnji 
od ploče lijevaka. Stupovi se betoniraju u kliznoj 
oplati paralelno s vanjskim zidovima. Imaju oblik 
trokuta s odsječenim vrhovima. Ovaj oblik kao i 
dimenzije diktirane su oblikom vute na sastavu 
triju stijenki. Može se poći i obratnim putem, da 
se na osnovu vertikalnog optrećenja najprije od¬ 
redi potrebna površina trokutastog stupa i da se 
s ovakvim dimenzijama predvidi i vuta. Ove ve¬ 
ličine moraju biti, iz razumljivih razloga, iste. Tro¬ 
kutasti stup s odsječenim vrhovima ima veću po¬ 
vršinu i krutost od okruglog stupa upisanog u po¬ 
vršinu vute, koji se u većini slučajeva izvodi kod 
uobičajenih tlocrta podruma s početkom betoni- 
ranja stijenki ćelija u kliznoj oplati iznad lijevaka. 



Umjesto pojedinačnih stupova, kod većih visina 
ćelija i većeg opterećenja — po dva stupa mogu se 
međusobno spojiti zidom. Betoniranje ovakvog zi¬ 
da s pojačanim krajevima obavlja se s manje ri¬ 
zika za kvalitet betona zbog većeg poprečnog pre¬ 
sjeka nosivog elementa. Jedan tlocrt podruma s 
ovakvim zidovima prikazan je na si. 21. 



Lijevci se rade kad je potpuno završeno beto¬ 
niranje ćelija. Zbog podesnosti njihove konstruk¬ 
cije i oblika, mogu se izraditi i poslije dovršenja 
ploče iznad ćelija. Poprečni presjek kroz lijevak 
vidi se na si. 22. Konstrukcija se sastoji iz perfo- 
rirane armirano betonske ravne ploče, ispune i 
čeličnog završetka. Ploča se jednim dijelom osla¬ 
nja na podrumske zidove a drugim dijelom je ob¬ 
ješena za visokostijene nosače, ili kod srednjih će¬ 
lija — po cijelom svom opsegu visi na zidovima’. 



Detalji oslanjanja ploče na zidove podruma 
slični su onima kod osmerokutnih ćelija (si. 15). 
Dimenzije i broj otvora u zidovima po opsegu plo¬ 
če, određuju se prema dopuštenim smičućim na¬ 
ponima betona. 

Vješanje ploča za visoke nosače obavlja se na 
isti način kako je to opisano za lijevke malih će¬ 
lija okruglih silosa (si. 9, A) s razlikom, da ovdje 
na jednom nosaču vise po dvije ploče. 

Ispuna se polaže odozdo kroz okrugli otvor u 
ploči, jednako kao što se obavlja i betoniranje sa- 


Sl. 20 

me ploče. Poslije izrade završnog sloja ispune, pos¬ 
tavlja se čelični lijevak, koji se zbog lakše montaže 
sastoji iz triju dijelova. Nakon uvlačenja odozdo, 
obavlja se spajanje elemenata zavarivanjem duž 
triju izvodnica krnjeg stošca. 



5. Silosi s četvrtastim ćelijama 

Primjena silosa s četvrtastim ćelijama gotovo 
je isto tako česta kao i okruglih silosa, iako zahtje- 
vaju nešto više armature i betona po m 3 skladi¬ 
šnog prostora. Budući se u stijenkama javljaju 
znatni momenti savijanja, površina kvadratne će¬ 
lije ograničena je na cca 16 m 2 , te su i kapaciteti 
ovih ćelija manji od uobičajenih kapaciteta kru¬ 
žnih, osmerokutnih i šesterokutnih ćelija. Ovo se 
danas smatra kao prednost, jer u silos vrlo često 
dolazi neobrađena roba, pa je mogućnost kvare- 

i i 
i i 
i i 
i i 



i i 
i i 

i i 


SI 24 

nja manja, kao i štete koje nastaju uslijed even¬ 
tualnog kvarenja. 

Stupovi podruma betoniraju se u kliznoj oplati 
zajedno s vanjskim zidovima (si. 23). I ovdje je 
oblik stupa, zbog kontinuiranog izvođenja, dikti¬ 
ran oblikom vuta i debljinom stijenki. Kod vuta, 
koje idu pod kutem od 45°, stup ima oblik nepra¬ 
vilnog osmerokuta (kvadrata s odsječenim vrho¬ 
vima, si. 23). Kod vuta, pod blažim nagibom, stu¬ 
povi podruma imaju oblik kao na si. 24. 

Rijetko je kad potrebno po dva stupa među¬ 
sobno spojiti zidom. Ako se to ipak mora učiniti 


zbog velikog vertikalnog i horizontalnog optere¬ 
ćenja, zidovi se postavljaju u dva smjera (si. 25). 

Lijevci se izrađuju na jedan od opisanih nači¬ 
na. Ili pomoću ispune na križnim nosačima kao 



kod osmerokutnih ćelija, ili u kombinaciji ispune 
na ravnoj ploči i čeličnog završetka kao kod še¬ 
sterokutnih ćelija. Kod silosa s manjim ćelijama, 
ispuna se izvodi na ravnoj ploči (si. 26). 



6. Stropna konstrukcija između lijevaka 

i temelja 

Građenje silosa s kliznom oplatom od temeljne 
ploče može se primijeniti i kad se između lijevaka 
i temelja predviđa pod u nivou rampe (si. 27). Iz¬ 
gradnja ovog poda, kao skladišta za rasutu robu, 
rijetko ima svoje ekonomsko opravdanje zbog po¬ 
većanih troškova građenja, teške manipulacije u 
eksploataciji i relativno malog korisnog skladišnog 
prostora. Ako se ipak izvodi, obično se namjenjuje 
za skladištenje naročito kvalitetne uvrećene robe. 

Kao i izrada lijevaka, i ova stropna konstruk¬ 
cija radi se naknadno. U većini slučajeva to je kri- 
žnoarmirana ploča. Kod kvadratnih ćelija može 
se primijeniti i pečurkasti strop ako se u podrumu 
izvode samo pojedinačni stupovi. 



Otvori u zidovima za ležaje stropne ploče istih 
su tlocrtnih dimenzija kao kod ploča lijevaka. Le- 
žaji greda ili pečurki na stupovima dobiju se pove¬ 
ćanjem poprečnog presjeka u kliznoj oplati izve¬ 
denih stupova (si. 28). 




7. Zaključak 

Prikazana su tlocrtna rješenja podruma s kon¬ 
strukcijama lijevaka koje odgovaraju pojedinom 
geometrijskom obliku ćelija. Mogu se, međutim, 
činiti i različite kombinacije. Kod okruglih i osme- 
rokutnih ćelija dobro je također primijeniti lijevak 
s ravnom pločom i čeličnim završetkom, jer se ko¬ 
rištenjem slobodnog otvora u ploči izbjegava dosta 
neugodno spuštanje betona kroz već izvedene će¬ 
lije, kao i eventualno prekidanje dizanja oplate 
zbog izrade lijevaka. 

Zbog racionanlosti građenja, u novije vrijeme 
pomoću klizne oplate rade se najrazličitije vrste 
objekata. Neke se konstrukcije i specijalno projek¬ 
tiraju za primjenu ovakvog načina izgradnje, na 
primjer: visoki dimnjaci, televizijski tornjevi, stam¬ 
beni soliteri ili samo jezgre solitera, rashladni tor¬ 
njevi, visoke brane, plaštevi nuklearnih reaktora, 
vodotornjevi, stupovi vijadukata i si. Silosi su, me¬ 
đutim, objekti gdje je primjena klizne oplate naj¬ 
veća. Zato treba prema iznešenim koncepcijama 
projektiranja podruma i lijevaka tražiti mogućnosti 
još boljih rješenja. 

PROJEKT HIDROELEKTRANE BANJA LUKA NA VRBASU 


Ing. Stjepan Mikulec i Ing. Momčilo Mitrinović, Energoinvest, Sarajevo 


Uvod 

Izučavanje vodnog potencijala Vrbasa počelo 
je intenzivnije u Sarajevu 1946. godine. No kori¬ 
štenje njegovih vodnih snaga počelo je još po¬ 
četkom ovog vijeka, kada su Austrijanci izgradili 
hidroelektranu Jajce (8 MW), koristeći pad Plive 
od Velikog Jezera do grada Jajca u visini od 74 
m. Ova centrala radila je do 1957, kada je puštena 
u pogon nova — za korištenje voda Plive na padu 
od 99 m — HE Jajce I (50 MW). Prije toga, 1954. 
bila je puštena u pogon HE Jajce II (28 MW), 16 
km nizvodno od Jajca. Prva koncepcija komplek¬ 
snog korištenja Vrbasa i pritoka u energetske 
svrhe, vodeći računa o drugim vodoprivrednim fa¬ 
ktorima, postavljena je u osnovnom projektu, koji 
je bio dovršen u Energoinvestu 1953. godine. Ova 
koncepcija je kasnije dopunjavana a naročito je 
intenzivno proučavan kanjonski potez Vrbasa niz¬ 
vodno od HE Jajce II, koji i pruža najpovoljnije 


mogućnosti izbora varijanti. Dolinom prolazi samo 
automobilski put, a pruga, koju su Austrijanci 
počeli graditi još 1913. godine, nije nikad izgra¬ 
đena i vjerojatno neće ni biti skoro uzeta u raz¬ 
matranje. Nizvodno od grada Banjaluke, dolina 
Vrbasa se širi, pad smanjuje i ovaj potez je manje 
ekonomičan za korištenje. Po prvobitnoj koncep¬ 
ciji, bilo je predviđeno korištenje kanjonskog po¬ 
teza, koji ima pad od oko 120 m, u 4 pribranske 
stepenice. Kasnije, tokom 1960. bila je usvojena 
koncepcija sa 2 stepenice, kombiniranog tipa. (HE 
Bočac i HE Banja Luka — niska). 

Međutim, kako je vodoprivredna problematika 
dobila svoje pravo mjesto u razmatranju i plani¬ 
ranju budućeg privrednog razvoja u republici, i 
dalje u zemlji, sve više se probijala na prvo mje¬ 
sto ideja, da postojeće mogućnosti za oformljenje 
akumulacija na Vrbasu treba do maksimuma isko¬ 
ristiti. One nisu sve potrebne za izravnanje voda 

na samom Vrbasu, nego treba da omoguće da se 
smanji ljetni deficit voda u perspektivi, koji se 
javlja zbog nedostatka mogućnosti potrebnih aku¬ 
muliran ja voda na ostalim bosanskim vodotocima 
koji se ulivaju u Savu. Niti Una, niti Bosni a niti 
Drina ne pružaju prirodne uslove koji bi omogu¬ 
ćili da se izvrši godišnje izravnanje voda. Prema 
tome mogućnost inverzije na Vrbasu može znatno 
popraviti ove nedostatke. Naročito na Savi, jer se 
vode Vrbasa slijevaju u nju, relativno dosta daleko 
uzvodno. 

Ova ideja konkretizirana je posljednjih mje¬ 
seci, kada se koncekcija s rješenjem cijelog pada 
u jednoj stepenici počela intenzivno proučavati. 
Ona je na kraju predložena u idejnom projektu 
HE Banjaluka — visoka stepenica. Projekt je pri¬ 
hvaćen na reviziji u julu 1964. godine. Uspore- 
đenje je bilo to lakše sprovesti, jer su postojali 
idejni projekti za ranije rješenje sa 2 stepenice. 
Pokazalo se da jednostepeno rješenje ne samo da 
ima znatne vodoprivredne prednosti nego je i zna¬ 
tno ekonomičnije. 

Osnovne koncepcije postrojenja 

Prema konačno usvojenom rješenju iskorište¬ 
nje 50 km dugog poteza Vrbasa nizvodno od HE 
Jajce II do Novoselije kod Banjaluke, predviđeno je 
da se iskoristi kombiniranim akumulaciono-deri- 
vacionim postrojenjem. U kanjonu zvanom Tjesno, 
po projektu je locirana lučna brana ukupne gra¬ 
đevinske visne 119 m, a tunelom dužine 2,24 km. 
Sprovodi se 180 m 3 /s vode do podzemne strojar¬ 
nice kod potoka Vranovina, odakle će se voda ispu¬ 
štati odvodnim tunelom dužine 430 m u korita 
Vrbasa. Produbljivanjem korita do 2 m na dužini 
od 2,2 km postiže se ukupno korištenje pada od 
bruto 113 m. Usporavanjem vode potapa se 40,6 
km postojećeg automobilskog puta i neke veze sa 
selima u dužini od 4 km. 

Hidrološke i energetske karakteristike postrojenja 

Na osnovu dugogodišnjih (30 god.) osmatranja 
u Banjaluci, srednji proticaj Vrbasa u profilu bra¬ 
ne iznosi na bazi korelacije 87,0 m 3 /s. Režim Vr¬ 
basa prilično je neujednačen. Uzvodno za sada ne 
postoje akumulacije za izravnanje proticaja. Aku¬ 
mulacija na Plivi, koja se perspektivno predviđa 
sa 460 h/m 3 korisne zapremine za sadašnje eko¬ 
nomske kriterije je još veoma skupa. Akumula¬ 
cije na toku Vrbasa uzvodno od Jajca nisu još 
rentabilne, jer je Qsr mali a potapanje, zbog pru¬ 
ge i ceste, skupo. Minimalni proticaji kreću se na 
nivou 20—25 m 3 /s a nekada su i manji zbog uti- 
caja vršnog rada uzvodne HE Jajce II. Hiljadugo- 
dišnja velika voda je na osnovu računa vjerojat- 
noće ocjenjena za 2050 m 3 /s. Prema veličini sliva 
od 4064 km 2 do istog mjesta, to je relativno mala 
količna, ali realna, jer imamo iskustva prilikom 
dosadašnje eksploatacije uzvodnih hidroelektrana. 
Prosječne padavine iznose 1300 mm, a koeficijent 
oticaja iznosi 0,51. 


Podizanjem predviđene brane stvara se ukupni 
jezerski prostor od 691 x IO 6 m 3 , od čega je 610 
h/m 3 korisna zapremina, uz korištenje prostora do 
kote 224,0 m n. m. odnosno izvođenjem denivela- 
cije u visini do 55,8 m. Prema tome korisna za¬ 
premina iznosi 22,3% od srednjeg godišnjeg volu¬ 
mena vode u profilu. Pri izabratom instaliranom 
proticaju uz primjenu 3 Francis turbine postiže 
se maks. snaga od 143 MW. Korištenjem akumu¬ 
lacije prirodni se srednji ljetni proticaj (od 1. VI 
do 31. X) povećava sa 58,7 m 3 /s na 100 m 3 /s, a 
zimski (od 1. XI do 31. V) se smanjuje od 107,0 
m 3 /s na 77,5 m 3 /s. To omogućava blagu inverziju 
proizvodnje ljeti, jer se u 5 ljetnih mjeseci može 
proizvesti ista količina energije kao u 7 zimskih, 
tj. po 270 GWH odnosno ukupno 540 GWH. 

U I etapi izgradnje, sa samo 2 agregata, pro¬ 
izvodnja se povećava na 570 GWH zbog manjeg 
korištenja bazena. Veličina akumulacije omoguća¬ 
va mjesečno korištenje prema potrebi, i zbog toga 
ovo rješenje ima velike prednosti pred ranijim s 
niskim stepenicama. To je naročito važno zbog 
kritičnih jesenjih i zimskih mjeseci, kada se obič¬ 
no javljaju znatni deficiti. S obzirom na blizinu 
ove akumulacije potrošačkim centrima, to je od 
velike važnosti. 

Uzimajući u obzir neizravnatu proizvodnju u 
toku godine, možemo iz priloženog dijagrama vi- 

djeti da se u srednjoj godini postiže izgradnjom 
ove stepenice dobro izravnanje na Vrbasu i znat¬ 
no se podiže kvalitet sistema. 

Povećanje ekstremnih minimuma na ušću Vr¬ 
basa u Savu od 30 na 100 m 3 /s je veoma povoljno 
za plovidbu, a odrazit će se i na proizvodnji HE 
Đerdap, što nije uzeto u obzir pri proračunu ren- 
tabiliteta. Poboljšat će se i uslovi za poljoprivredu 
u Lijevče polju, jer se zimski proticaji smanjuju, 
veliki gotovo eliminiraju, a niski povećavaju i po¬ 
voljno odražavaju na nivo podzemne vode. 

Brana 

Kanjom Tjesno nalazi se cca 10 km uzvodno 
od Banjaluke. Na pojedinim odsjecima je veoma 
strm i visok do 200 m. U geološkom smislu iz¬ 
građen je od krečnjaka Jure i Krede. Oni su po¬ 


voljnijih geotehničkih karakteristika, jedri i kom¬ 
paktni. Postojeće pukotine idu uglavnom upravno 
na os rijeke a proslojaka gotovo i nema. Do sada 
sprovedeni istražni radovi pokazali su da karsti- 
fikacija ne dopire duboko. Izvršena mjerenja mo¬ 
dula elastičnosti dala su vrijednosti od 300 do 400 
t/cm 2 , dok se dinamički moduli kreću od 600 do 
900 t/cm 2 . Prema tome, topografski i geološki uslo¬ 
vi veoma su povoljni za izgradnju visoke brane u 
odnosu na druge profile u zemlji. Na mjestu brane 
širina kanjona po dužini krune iznosi svega 179 
m. Prema tome odnos visine brane prema dužini 
u kruni iznosi 1 : 1,57. 

Ove povoljne okolnosti iskorištene su za for- 

b 

miranje jedne vitke lučne brane (— = 0,17) đvo- 

H 



SI. 2: Situacija brane s objektima 




































SI. 3: Brana »Tjesno« — presjeci 


struke zakrivljenosti s približno konstantnim cen¬ 
tralnim ulogom od oko 100° i s promjenljivim 
radijusima od 50—90 m. Lukovi su predviđeni pro¬ 
mjenljive debljine. Ukupni volumen betona iznosi 
165.000 m 3 . 

Kao najpovoljniji način evakuacije velikih voda 
predviđen je u ovom slučaju kombiniran, preko 
krune (5%) iz sigurnosnih razloga, preko 4 sred¬ 
nja ispusta u tijelu brane (80%) i kroz 2 temeljna 
ispusta (17%). Prema tome postoji mala rezerva. 
Ovakav način bio je izabran iz razloga jer omo¬ 
gućava jednostavno parcijalno punjenje i puštanje 
postrojenja u pogon prije dovršenja brane do kru¬ 
ne. S druge strane, nije opasno, jer je u optočnom 
tunelu predviđen dinamit-čep, koji za slučaj po¬ 
trebe omogućava prisilno pražnjenje jezera u kra¬ 
ćem roku. 

Uzvodne i nizvodno pomoćne brane predviđene 
su nasutog tipa, s betonskim jezgrom, a optočni 
tunel ima presjek od 6 m i dužinu 200 m. Ovim 
organima može se propuštati za vrijeme građenja 
godišnja velika voda do 260 m 3 /s. Preko toga, pred¬ 
viđa se preliv, s posebnim osiguranjem nizvodnih 
nožica pomoćnih brana. 

Kako dolinom Vrbasa prolazi put, i kako će 
njegovo premještanje na novu kotu trajati za ci¬ 
jelo vrijeme izgradnje brane, predviđena je na 
lijevoj obali tunelska devijacija dužine 270 m, da 
se ne bi ometali radovi na izgradnji brane. Novi 
put će prolaziti u profilu brane: na desnoj obali, 
i to u tunelu i iz tog tunela će se odvojkom moći 
prići kruni brane. Time će se potpuno izbjeći ko¬ 
lizija raznovrsnih radova u pregradnom profilu. 

Ukupna dužina svih injekcionih bušotina na 
zavjesi i konsolidaciji iznosi 13.000 m. 

Dovodni organi i strojarnica 

S obzirom da se željelo iskoristiti raspoloživi 
pad do pregrada Banjaluke, to je bilo potrebno 
predvidjeti izgradnju tlačnog tunela. Prirodni us- 
lovi, kako u topografskom tako i u geološkom 
smislu su bilL veoma povoljni na lijevoj obali. To 
je bilo važno, jer ekonomski presjek tunela iznosi 
7,60 m. 

Masiv kojim prolazi tunel pripada jurskim kre- 
čnjacima i dolomitima koji su vrlo jedri i kom¬ 
paktni. Na žalost ovako povoljni geološki elemen¬ 
ti nestaju kod potoka Vranovina i javljaju se fli- 


šne serije uz dolinu Vrbasa. Zbog toga je strojar¬ 
nica morala biti odmaknuta više u brdo, što je tra¬ 
žilo da se podzemno izgradi. 

Ulazna građevina predviđena je suvremene 
konstrukcije, koje su se počele primjenjivati po¬ 
sljednjih godina. Ulazni lijevak ima pokrovnu plo¬ 
ču isturenu i na njoj visi čelična užad zategnuta 
betonskim utezima, što predstavlja grubu rešetku. 
Fina rešetka je smještena dublje i nagnuta prema 
tunelu pod 70°. Na taj način otpada potreba za 
čistilicom. Čišćenje rešetke od mulja, lebdećeg na¬ 
nosa, obavljat će se prilikom zatvaranja turbina, jer 



iv i 

^\\ ii .'// 

r\ \/\ 


rn 


SI. 5: Situacija strojarnice s objektima: 1) skladište, 2) radionice, 3) upravna zgrada, 4) RP 110 KV, 
5) RP 35 KV, 6) montažni otvor, 7) strojarnica, 8) plato, 9) pristupno okno 














































































































14 


Mikulec — Mitrinović: HE Banja Luka 


GRAĐEVINAR 



kod povratnog vala prilikom zatvaranja on spada 
sa rešetke. Smještaj ulaznih zatvarača predviđen 
je na klasičan način u oknu. 

Da bi se tlačne cijevi svele na što manju du¬ 
žinu vodostan je lociran na isturenom dijelu pa¬ 
dine uz potok Vranovinu, tako da mu je gornja 
komora u stvari bazen formiran oko okna na po¬ 
vršini terena. Rasjedna zona prema flišu nalazi 
se svega na udaljenosti od 100 m od vodostana i 
za smještaj strojarnice korištena je dolomitska 
sredina. Ekonomske analize su pokazale da je smje¬ 
štaj komande, trafoćelija, razvodnog postrojenja i 
pomoćnih pogona jeftiniji na padini brda iznad 
strojarnice, zbog njenih povoljnih topografskih 
karakteristika. 

Veza sa strojarnicom predviđena je vertikalnim 
oknima, i to posebnim za transport opreme s kra- 
nom i posebnim s liftom i stepenicama za saobra¬ 
ćaj osoblja. Povoljne veze omogućene su sa platoa 
razvodnog postrojenja i prema komori zatvarača 
na ulazu u tlačne cijevi iza vodostana. Zbog veli¬ 
kih dimenzija izbrane su tri tlačne cijevi. 

Pristup do platoa iznad strojarnice predviđen je 
krakom ceste dužine 550 m, sa glavnog puta Ba¬ 
njaluka—Jajce. 

Odvod vode 

Ispuštanje vode u rijeku predviđeno je putem 
gravitacionog tunela koji prolazi kroz flišolike se¬ 
rije. To se nije dalo izbjeći iz spomenutih razloga. 
Izabrana je nizvodna trasa koja izgleda povoljnija 
iz geotehničkih razloga. S obzirom na velike osci¬ 


lacije vode u koritu Vrbasa, morat će se još raz¬ 
motriti pitanje donjeg vodostana. 

Da bi se pad što bolje iskoristio, proučena je 
mogućnost produbljavanja korita Vrbasa. Ekonom¬ 
ske analize su pokazale da ovi radovi snizuju in¬ 
vesticioni količnik, pa su uključeni u program. Ma¬ 
terijal u koritu nije stjenovit. 



SI. 7: Strojarnica — presjek B—B (kroz pristupno 
okno komandi) 

SI. 8: Fotografija buduće brane »Tjesno« 


Potapanja u akumulacionom prostoru 

Najveće troškove izaziva potreba premještanja 
postojećeg puta i njegovih veza iz doline Vrbasa 
na padine. Oni iznose oko 40% svih građevinskih 
radova. Željelo se međutim da turistički interesan¬ 
tna područja Vrbasa ostaju i dalje otvorena, pa se 
predviđa da novi put prati buduće jezero. Iz geo¬ 
loških i topografskih razloga put će na dva mjesta 
prelaziti Vrbas, pa je potrebno izgraditi 2 mosta 
raspona po 160 m. 

Površine koje se potapaju iznose 1720 ha, ali 
ipak štete nisu velike, jer područje nije industrij¬ 
ski razvijeno, a poljoprivreda nema većih pod¬ 
ručja. Suma ima malo, tako da se potapaju ve¬ 
ćim dijelom šikare. U nekoliko manjih naselja 
tope se 252 zgrade stanbene i poslovne, s 393 go¬ 
spodarske zgrade, 3 škole, 2 ambulante itd. Ukupni 
troškovi eksproprijacija po tržnim cijenama iznose 
oko 8% od građevinskih radova ili 5% od svih in¬ 
vesticija. 

Rok izgradnje postrojenja ocijenjen je sa 4 go¬ 
dine, a kako se tunel i strojarnica mogu i ranije 
završiti, predviđa se parcijalno puštanje u pogon 
prije potpunog dovršenja brane. Isto tako predviđa 
se u I etapi instaliranje samo 2 agregata. 

Postojeće dobre cestovne saobraćajnice pogodu¬ 
ju izgradnji, tako da nema potrebe za velikim pri¬ 
premnim radovima. Isto tako pogoduje i blizina 
grada — Banjaluke. Investicioni količnik I etape 
iznosi 42,7 Din/kwh, a za konačnu izgradnju 47,7 
Din/kwh. Na građevinske radove otpada 63% tro¬ 
škova, opremu 29%, dok ostali troškovi iznose sve¬ 
ga 9%. S obzirom na povoljne uslove, ima nade 
da će se s izgradnjom ovoga postrojenja uskoro 
otpočeti. 


BRANA SADD EL AALI ZATVORILA JE KORITO NILA 


Prof. Dr Ing. Ervin Nonveiller, Građevinski fakultet Sveučilišta u Zagrebu 


»Brana je postala simbol volje i ri- 
ješenosti naroda da oblikuje svoj život. 
Ona je također simbol njegove volje 
da pribavi pravo vlasništva nad zem¬ 
ljom velikom broju seljaka , kojima ni¬ 
kad nije bila pružena takva prilika 
kroz vijekove neprekinute feudalne 
vlasti.« (Iz Povelje o građenju Velike 
brane). 

Uvod 

Od 1957. godine vrlo se intenzivno radi na 
realiziranju nove velike akumulacije u dolini Nila, 
oko 7 km uzvodno od brane kod Aswana, koja tre¬ 
ba da osigura stalni regulirani protok ove najveće 
rijeke na svijetu. Egipatski i inozemni stručnjaci 
iz SAD, Francuske i Njemačke sudjelovali su u 
prvim studijama za ovaj neobično teški tehnički 


zahvat. Kasnije su stručnjaci iz SSSR-a podnijeli 
nove prijedloge za osnove projekta brane i dali 
nove ideje za provođenje derivacije Nila za vri¬ 
jeme građenja i za postavljanje hidroelektrane, 
koji su omogućili znatne uštede u radu, novcu i 
vremenu građenja. 

Kad je SSSR dao i financijska sredstva i teh¬ 
ničku pomoć za ostvarenje te zamisli, pala je od¬ 
luka 1958. godine da se radovi na gradnji brane 
započnu 1 . Prve mine aktivirao je pritiskom na dug¬ 
me preminuli predsjednik Nehru. 

Brana Sadd el Aali gradi se 7 km uzvodno od 
postojeće brane Aswan, masivne građevine od gra- 


1 O projektima i građenju ove velike brane već 
smo obavijestili čitaoce u Građevinaru 2/1959, 
5/1960, 8/1961. i 8/1962. 

nitnog zidja visine oko 50 m, koja je sagrađena u 
nekoliko etapa 2 između 1899. i 1932. godine, i koja 
je usporila Nil na maksimalnu kotu 121,4 m nm, 
da bi se ostvarilo jezero čija sadržina iznosi oko 5 
milijardi m 3 . 

Nova brana je visoka 111 m od dna korita Nila 
do krune, a najveća visina uspora vode iznosi 102 m 
iznad dna korita, odnosno 76 m iznad minimalne 
kote nizvodne vode. Kruna brane duga je 3600 m 
a širina korita Nila na mjestu brane je oko 520 m. 
Novo će jezero sadržavati 157 milijardi m 3 vode, 
što je dovoljno da se uskladišti sav godišnji protok 
za najveće velike vode. 

Projekt brane 

Projekt Sadd el Aali (na arapskom znači Ve¬ 
lika brana) karakterističan je po tome što je na 
tom objektu trebalo riješiti neka pitanja koja ina¬ 
če nemaju takve dimenzije i značenje, jer: 

— oštećenje brane i time uzrokovani prodor 
vode kroz branu iz novog jezera značio bi potpunu 
katastrofu za cijeli Egipat, jer bi ga voda potpuno 
opustošila od Aswana do obale Sredozemnog mora, 

— brana leži na propusnim naslagama u ko¬ 
ritu rijeke, debljine do 200 m, 

— dubina vode na mjestu građenja iznosi 35 
m i ne može se evakuirati za vrijeme građenja 
zbog fundiranja jezgre u suhoj građevnoj jami. 

Ove značajke objekta i uvjeta na mjestu građe¬ 
nja ušlo vile su i primjenu posebnih mjera opreza 
i nove tehnike rada za njegovu realizaciju. Zna¬ 
čajke usvojenog rješenja su ove: 

1) u osi brane postavljena je barijera malopro- 
pusna za vodu, koja se sastoji od: 


2 Vidi Građevinar 2/1959. 


(a) jezgre od nabijene gline od kote krune bra¬ 
ne do kote normalne niske vode u koritu Nila, 

(b) od nasipa jako propusnog pijeska od donje 
kote jezgre do dna rijeke, 

(c) od zavjese debljine do 60 m injektirane kroz 
nasuti sloj propusnog pijeska i kroz propusne na¬ 
slage ispod dna riječnog korita, 

(d) od uzvodnog nepropusnog zastora od nabi¬ 
jene gline, koji treba da produlji put filtracije s 
uzvodne na nizvodnu stranu brane kroz eventu¬ 
alne jače propusne zone, koje bi mogle ostati na¬ 
kon injektiranja zavjese, 

(e) od dva reda drenažnih bunara na kraju niz¬ 
vodne kosine brane sa svrhom da zahvate filtra- 
cione tokove, koji bi se mogli probiti kroz even¬ 
tualne jače propusne zone u injektiranoj zavjesi 
i da spriječi da se oni pojave na dnu korita rije¬ 
ke nizvodno od brane, gdje bi mogli i izazvati 
postepenu regresivnu eroziju sitnih čestica i pro¬ 
gresivno povećanje protoka ispod temelja. 

Ovakvim sistemom temeljenja brane ostvarene 
su tri linije odbrane od mogućnosti prodora vode: 

— jezgra i injekciona zavjesa, 

— uzvodni nepropusni zastor, 

— nizvodni drenažni bunari, 

koje svaka za sebe u potpunosti osiguravaju gra¬ 
đevinu od mogućnosti prodora vode kroz temelj. 
S obzirom na značenje brane za privredu i za si¬ 
gurnost Egipta, nije se htjelo štedjeti na troško¬ 
vima brane izostavljanjem bilo koje od tih osigu¬ 
ranja temelja. Te mjere daju punu sigurnost da 
bi se eventualno preostali putevi filtracije vode 
ispod temelja postepeno kolmirali, pa se time osi¬ 
gurava potpuna i trajna stabilnost temelja i cijele 
brane. 

Drugi je niz problema nastao iz potrebe da se 
brana gradi kombinacijom nasipa od kamena i od 

SI. 2: Poprečni presjek brane 


pijeska. Na prelazu od sitnog na krupni materijal 
postoji opasnost da voda pokrene sitne čestice u 
pore krupnog materijala, pa postepeno mogu na¬ 
stati šupljine u nasipu od pijeska. Takve prelaze 
treba štititi ugradnjom posebnih prelaznih slojeva 
s postepenim prelazom od sitnog na krupni mate¬ 
rijal — fiiterski slojevi. To se jednostavno postiže 
kod građenja u suhome. Na ovoj brani trebalo je 
to izvesti u vodi dubine do 35 m. Neki su struč¬ 
njaci smatrali da je to neostvarivo, ali se je rje¬ 
šenje našlo hidrauličkim zamuljivanjem kamenog 
nasipa pijeskom. U takvoj izvedbi kameni dijelovi 
nasipa imaju otpornost za smicanje koja odgovara 
kamenom nasipu i propusnost koja odgovara na¬ 
sipu od pijeska. 

Materijali za nasipanje brane raspoloživi unu- 
tan ekonomične udaljenosti od brane također su u 
stanovitoj mjeri uticali na konstrukciju brane. U 
neposrednoj blizini brane ima neograničenih koli¬ 
čina kamenog materijala od granitnih stijena, isto 
tako velikih količina vjetrom donesenog jednolič¬ 
nog sitnog pustinjskog pijeska. Nepropusni mate¬ 
rijal za jezgru treba dopremati iz veće udaljenosti, 
bilo iz zapadnog pustinjskog područja, bilo s istoč¬ 
ne obale Nila nizvodno od brane, oba nalazišta na 
oko 12 km od brane. Zato se predviđa uska jezgra 
od gline a glavni građevni materijali za branu su 
kamen i pijesak. 

Na slici 2 prikazan je poprečni presjek brane. 
Nepropusna jezgra od gline je u sredini presjeka 
i leži na sloju propusnog pijesak koji je naplavljen 
u vodi pod zaštitom uzvodnog i nizvodnog kame¬ 
nog nasipa, čije su pore također hidraulički na- 
plavljene pijeskom. Od jezgre do uzvodnog kame¬ 
nog nasipa proteže se nepropusni zastor koji se 
ugrađuje na hidraulični nasuti pijesak. Svi dijelovi 
nasipa ispod kote 150 hidraulički su zamuljeni sit¬ 
nim pijeskom. 

Taj je postupak primijenjen po prvi puta u veli¬ 
koj razmjeri na ovoj brani. Stoga je samom radu 
prethodilo opsežno eksperimentiranje u laborato¬ 
riju i na gradilištu, što je pokazalo da kameni na¬ 
sip mora sadržavati veoma malo sitnih frakcija. 
Propisano je da mora imati manje od 2% zrna is¬ 


pod 5 mm, 5% između 5 i 80 mm a sve ostalo mora 
biti krupnije od 150 mm. Budući da kamen iz ka¬ 
menoloma sadrži više od dozvoljene količine sit- 
neži, bilo je potrebno da se ona izdvoji. To je rije¬ 
šeno prirodnim segregiranjem materijala na odla¬ 
galištima velike visine, s čijeg se donjeg kraja 
utovaruje izdvojeni krupni materijal dok sitnez 
ostaje na gornjim zonama kosine. Kameni nasipi 
koji se ugrađuju na višim kotama iznad nivoa Nila 
ugrađivani su u velike visine etažama, pa se uslijed 
prirodne segregacije do nižih zona koje moraju 
biti čiste dolazi samo krupniji kamen. Budući da 
je na ovoj brani prvi puta primijenjen ovakav na¬ 
čin rada, izvršene su i opsežne kontrole postignutog 
rezultata, koje su pokazale da je propusnost kame¬ 
nog nasipa svugdje bila jednaka propusnosti zbi¬ 
jenog nasipa od sitnog pijeska. 

Zone nasipa od sitnog pijeska koje su ugrađene 
hidrauličkim putem između vanjskih kamenih na¬ 
sipa i unutrašnje zone od biranog krupnozrnatog 
pijeska, zbijane su pod vodom primjenom velikih 
hidrauličkih vibratora. Tri serije od po četiri duga 
cijevna vibratora snage oko 15 KS svaki, bile su 
montirane na posebnim pontonima s kojih su spu¬ 
štani u sloj nasutog pijeska u razmacima od po 
5 m, kako se vidi na slici. Nakon što je tako zbijen 
pijesak pod svakim pontonom, oni su maknuti za 
jednu širinu na susjedno mjesto, dok se pokrila ci¬ 
jela površina temelja brane. Postignuti rezultat is¬ 
pitan je penetracionim statičkim sondiranjem. Bilo 
je propisano da penetracioni otpor ne smije biti 
manji od 150 kg/cm 2 , ali je postignut rezultat znat¬ 
no bolji, i kreće se oko 200 kg/cm 2 (tome odgovara 
modul stišljivosti nasutog materijala od oko 300 
kg/cm 2 ). 

Tijelo brane gradi se u dvije faze. Prva faza 
obuhvaća zatvaranje riječnog korita uzvodnim i 
nizvodnim kamenim nasipima koji ujedno skreću 
većinu protoka kroz derivacioni kanal na desnoj 
obali, i građenje nasipa do visine iznad vode u Nilu 
(odnosno visine uspora u postojećoj Aswanskoj 
akumulaciji, na koti 114 nizvodno i 128 uzvodno). 
Taj se dio nasipa sastoji od vanjskih kamenih na¬ 
sipa, zamuljenih pijeskom, kako je ranije opisano 

SI. 3: Nasipanje prve faze brane i vibratori za zbijanje nasutog pijeska 



od nasipa od sitnog pijeska između njih i krupnog 
pijeska u sredini ispod jezgre. Druga faza obu¬ 
hvaća zone nasipa iznad te kvote, koje se ugiađuju 
u suhome. Ona se sastoji od centralne jezgre gline 
koja se ugrađuje nabijanjem u slojevima, od pot¬ 
pornog nasipa od sitnog pijeska ugrađenog hidra¬ 
ulički do kote 150. Na visini iznad vode (kota 114 
i više) ugrađuje se nepropusni zastor od nabijene 
gline od uzvodnog lica jezgre do krune uzvodnog 
kamenog nasipa prve faze na koti 128. Taj dio ka¬ 
menog nasipa relativno male propusnosti, jer je 
zamuljen sitnim pijeskom, postat će s vremenom 
znatno manje propuštan jer će se na njega na talo¬ 
žiti sitan mulj kojim je jako opterećena voda Nila 
za vrijeme poplave. Tako će se s vremenom stvo¬ 
riti kontinuirana nepropusna zavjesa od jezgre 
preko horizontalnog zastora na dosta širokom pod¬ 
ručju ispred brane. Uzvodni horizontalni zastor od 
gline nije izgrađen u ravnoj plohi nego je ona 
nazubljena da bi se prekinuo kontinuitet moguće 
klizne plohe kroz glinu, da bi se povećao faktor 
sigurnosti brane. Injektirana zona nasuprot pije¬ 
ska ispod jezgre i riječnog nanosa treba da sma¬ 
nji procjeđivanje vode u prvo vrijeme, dok nata- 
loživanjem riječnog mulja na niži dio uzvodnog 
kamenog nasipa i na dno riječnog korita ispred 
njega ne nastane druga trajna barijera manje pro¬ 
pusnosti, koja će trajno zaštititi branu od opasnosti 


uzrokovanih procjeđivanjem vode kroz njeno tijelo 
i ispod njenog temelja. 

Za daljnje povećanje sigurnosti od podlokava- 
nja temelja procjednim vodama, dodana su ispod 
kamenog nasipa prve faze još dva reda dneražnih 
bunara u međusobnom razmaku od po 15 m u 
svakom redu i 20 m između redova. Zadatak im 
je da zahvate eventualno struje procjeđivanja u 
horizontalnom smjeru i da vodu bez opasnosti od 
erodiranja izvedu na površinu kroz zaštitne fil- 
tere. 

Iznad nasipa od pijeska i od zamuljenog kame¬ 
na izradit će se filterski prelazni slojevi i na njih 
će se nasipati običan nasip od kamena koji podupi¬ 
re vertikalni gornji dio jezgre od gline. Uzvodna 
kosina kamenog nasipa zaštićena je od djelovanja 
erozije valova slojem krupnog kamena debljine do 
3,5 m. 

Ukupna širina brane na plohi temelja iznosi 
skoro 1000 m, što pored visine od 111 m daje pro¬ 
sječni nagib kosina od nešto manje od 1:4,25. Taj je 
nagib kosina veoma blag za branu od kamena s je¬ 
zgrom u sredini (brana Peruča ima nagib kosina od 
1 :1,5 na obje strane), on je uvjetovan osobinama 
debelog sloja riječnog nanosa ispod temelja i či¬ 
njenicom da je temeljenje trebalo izvesti u vodi. 

U jezgri su predviđene tri kontrolne galerije 
od armiranog betona u dva horizonta. Te se ga¬ 
lerije predviđaju da biše moglo efikasno kontroli- 




SI. 4: Poprečni presjek kroz rebro i tunele u dovodnom kanalu 

rati djelovanje injekcione zavjese u toku pogona 
brane i da bi se mogla izvesti naknadna injekti- 
ranja temeljnog tla, ako bi se to tokom vremena 
pokazalo potrebno. Mišljenja su podijeljenja o svr- 
sishodnosti takvih galerija. Postoji bojazan da bi 
one mogle biti vrelo smetnji u pogonu brane. No 
iskustva koja su sada prikupljena na manjim ob¬ 
jektima (velikim dijelom i u našoj zemlji) poka¬ 
zuju da kontrolne galerije ne uzrokuju nikakvih 
poteškoća u životu i pogonu nasutih brana. 

Injektiranje tla u riječnom koritu ispod teme¬ 
lja brane izvest će se nakon što se nasip podigne 
oko 10 m iznad kote kontakta gline s pijeskom 
nasutim u vodi. Injektiranje stijene u bokovima 
brane počelo je već 1960. godine i do sada je u 
potpunosti dovršeno. 

Derivacioni kanal i hidroelektrana 

Za derivaciju Nila iskopan je obilazni kanal u 
lijevom boku počam od uvale koja je duboko usje¬ 
čena u granitne stijene. Kanal je dimenzioniran 
za protok od 11.000 m 3 /sec, što je najveći protok za 
vrijeme ljetne poplave Nila. U sredini derivacionog 
kanala, dubina kojeg je na tom mjestu oko 85 m, 
ostavljeno je poprečno rebro kompaktne stijene 
kroz koje je iskopano 6 tunela čistog promjera od 
15 m svaki. 

Tuneli se na nizvodnom kraju račvaju u dva 
odvojena ogranka koji svaki vodi na po jednu tur¬ 
binu. Strojarnica s turbinama smještena je na niz¬ 
vodnom kraju kompaktnog rebra kako pokazuje 
poprečni presjek (si. 4). Uzvodni kanal dug je 1150 
m, poprečno rebro i tuneli dugi su 280 m a niz-’ 
vodni kanal je dug 450 m, svega 1880 m. Najmanja 
širina dna kanala iznosi 50 m, širina na uzvodnom 
ulazu je 250 m a na fronti strojarnice 285 m. Sliku 
o opsegu radova na samom kanalu daje količina 
iskopa od gotovo 11 miliona m 3 , od čega je 9,7 mi- 
liona u čvrstoj granitnoj stijeni. 

Uzvodni kraj kanala bio je zatvoren nasipom 
od sitnog pijeska ugrađenog hidrauličkim putem u 
usporenoj vodi Nila. Nakon crpljenja vode iz za¬ 
tvorenog dijela uzvodne prirodne uvale instalirane 
su na nizvodnoj kosini tog nasipa dva reda drena- 
žnih bunara kojima je nivo vode snižen ispod ra¬ 
zine nizvodne kosine i tako stabiliziran nasip za 
vrijeme rada. 

Taj rad započet je 1960. a dovršen u maju 1964. 
godine. Prosječni mjesečni učinak iskopa iznosio je 
oko 300.000 m 3 stijene, maksimalni 409.000 m 3 , a 
maksimalni dnevni učinak 23.000 m 3 . U tenelima je 
postignut maksimalni dnevni učinak od 3.800 m^ 
stijene. 

Tuneli kroz rebro imaju dva ulaza: privremeni 
donji ulaz koji služi za derivaciju Nila za vrijeme 
građenja i gornji ulaz na koti 123 za dovod vode 
u turbine. Za vrijeme građenja brane postepeno 
će se na pojedinim tunelima zatvoriti donji ulaz, 
dovršiti građenje gornjeg ulaza, pa će se voda pu- 

SI. 5: Maketa strojarnice 


stati kroz taj ulaz kako postepeno povišenje nasu¬ 
tog dijela brane bude dozvoljavalo da se voda u 
jezeru uspori na višu kotu. Ulazi se zatvaraju kli¬ 
znim zatvaračima s pogonskim mehanizmima na 
armiranoj betonskoj konstrukciji na koti 184,3, 
na kojoj se nalazi i portalna manipulaciona dizali¬ 
ca. Ulazna građevina sadrži ukupno 93.000 m 3 ar¬ 
miranog betona. 

Strojarnica je smještena na nizvodnom kraju 
poprečnog rebra. U njoj će se smjestiti 12 Francis 
turbina ukupne snage 2,100.000 kW za tlak vode od 
35 do 77 m. Protok kroz turbinu iznosi 365 m 3 /s 
kod tlaka od 57,5 m. Godišnja će proizvodnja izno¬ 
siti 10,0 miliona kWh. Proizvedena energija preni¬ 
jet će se do Kaira s dva dalekovoda duljine po 
790 km za napon od 500 kV. Ukupna težina stroje¬ 
va iznosi 28,500 t, a hidromehaničke opreme stro¬ 
jarnice 19,700 t. 

Slika 5 prikazuje fotografiju makete strojarnice 
i odvodnog kanala. 

Preliv za veliku vodu 

Iako je kruna brane za 8 metara viša od nor¬ 
malne kote uspora u jezeru, a retenciona moć je¬ 
zera veoma velika, ipak je na lijevoj obali predvi¬ 
đen slobodni preliv duljine 385 m, kapaciteta 2.300 
m 3 /s kod povišenja vode u jezeru za 2 m iznad 
normale (kota 180). S preliva bi voda slobodno oti- 


cala grubo reguliranom stjenovitom površinom tla 
natrag do Nila nizvodno od brane. 

Izvođenje radova 

Pripreme za građenje ovog grandioznog objekta 
počele su mnogo prije nego što je bio gotov pro¬ 
jekt. Već 1952. odlučila je Revolucionarna vlada 
Egipta da se započnu ispitivanja za građenje jedne 
velike brane na Nilu. Obrazovan je međunarodni 
komitet stručnjaka, koji je već 1954. podnio izvje¬ 
štaj o mogućnosti ostvarenja te zamisli, pa je od¬ 
lučeno da se odmah počne njegovom realizacijom. 
Nakon što su izvršena prethodna sondiranja na¬ 
stavljeni su drugi istražni radovi, kao ispitivanje 
materijala za građenje brane, probno injektiranje 
riječnog nanosa ispod temelja nove brane. U sklo¬ 
pu tih radova izvršena su opsežna ispitivanja o 
mogućnostima i efektu nabijanja pijeska nasutog u 
vodi. Ispitana je primjena malih naboja eksploziva 
i primjena hidrauličkih pervibratora, pa se je us¬ 
tanovilo da se potonjom metodom postižu odlični 
rezultati uz manje troškove. 

Ostvarenje ovog projekta podijeljeno je u tri 
glavne faze: 

— izrada derivacionog kanala i skretanje Nila 
iz sadašnjeg korita, uključivo radove temeljenja 
brane u koritu, što je prema planu trebalo dovr¬ 
šiti do 15. svibnja 1964, 

SI. 6: Dovršeni dio ulazne građevine u dovodnom 
kanalu 


— nasipanje brane iznad nivoa vode i njeno 
dovršenje do konačne visine, predviđeno do kraja 
1968, 

— paralelno s tim radovima građenje hidro- 
električnog postrojenja s postepenim montiranjem 
agregata tako, da krajem 1967. budu u pogonu prva 
tri agregata, a cijela elektrana do 1970. 

Organizacija gradilišta započela je već 1958. go¬ 
dine građenjem cesta, priključka gradilišta na po¬ 
stojeću glavnu željezničku prugu Kairo—Aswan - 
aerodroma za slijetanje velikih aviona. Nakon 
sklapanja ugovora o zajmu s SSSR krajem 1958. 
započela je doprema i montiranje ogromne koli¬ 
čine građevnih strojeva, instalacija i uređaja za 
pogon, a istodobno je započelo i kopanje obilaznog 
kanala na desnoj obali. 

Uređaji gradilišta sastoje se od ogromnog kom¬ 
pleksa radionica, kompresorskih centrala, vodovo¬ 
da za tehničku i pitku vodu, montažnih prostora s 
portalnim dizalicama za predfabrikaciju armatur- 
nih koševa za armirane betonske konstrukcije u 
tunelima, ulaznoj građevini i hidroelektrani, ra¬ 
dionica za održavanje i popravak ogromnog parka 
građevnih strojeva i vozila za kopanje i prijevoz 
zemlje i kamena, izradu, prijevoz i ugrađivanje 
betona, 



SI. 7: Potporna rebra uz desni bok strojarnice 


Pripremanje betona za sve objekte centralizi¬ 
rano je. Sastoji se od automatiziranog uređaja za 
pripremu, uskladištenje i prijevoz agregata i ure¬ 
đaja za hlađenje krupnog agregata. Miješanje be¬ 
tona obavlja se u automatiziranom uređaju s tri 
paralelne linije od po dvije miješalice kapaciteta po 
2 m 3 svaka. Za ugrađivanje betona služe dvije ka¬ 
belske dizalice nosivosti 15 t iznad zgrade elektrane 
i veliki broj toranjskih dicalica na drugim građevi¬ 



ni, 8: Pogled na izlaz dovodnog kanala 

nama. Osim toga primjenjuju se na mnogim mje¬ 
stima pumpe za ugrađivanje betona u oplate. One 
su također primijenjivane za betoniranje obloge u 
tunelima. 

Iskop gotovo 10 miliona m 3 granitne stijene za 
uzvodni i nizvodni krak derivacionog kanala izvr¬ 
šeno je otpucavanjem serijskih dubokih mina u 
etažama visine 10—15 m. Rupe za mine bušene su 
udarnim bušilicama i djelomično rotaciono udar¬ 
nim pneumatskim bušilicama. Otpucani materijal 
utovarivan je u teške kamione kipere nosivosti po 
25 t pomoću velikih bagera kašikara sadržine 4 m 3 
na điesel električni pogon. Materijal je odvožen 
najprije u deponije iz kojih se uzima za nasipanje 
hrane, a kasnije je vožen izravno na pretovarno 
mjesto za utovar u pontone u kojima je nasipan u 
korito Nila. Radovi za dovršenje ukupne količine 
od 10 miliona m 3 iskopa kanala trajali su od po¬ 
četka 1960. do svibnja 1964. godine s prosječnim 
mjesečnim kapacitetom od oko 300.000 m 3 i mak¬ 
simalnim dnevnim učinkom od 23.000 m 3 . 

Iskop 614.000 m 3 tunela kroz rebro između uz¬ 
vodnog i nizvodnog kraka kanala izveden je od 
kraja 1961. do svibnja 1964. godine s prosječnim 
mjesečnim učinkom od oko 30.000 m 3 i maksimal¬ 
nim dnevnim učinkom od 3.800 m 3 . Oko 280.000 m 3 
betona obloge tunela ugrađeno je do sada, pretež¬ 
no pumpanjem, maksimalni dnevni učinak iznosio 
je 2.200 m 3 . Stijena iza obloge i kontakt između ob¬ 
loge i stijene injektiran je cementnom suspenzijom 
pod tlakom. 

Najinteresantnija faza građenja bilo je samo 
skretanje Nila iz dosadašnjeg korita u derivacioni 
kanal. Ta je faza veoma brižljivo proučena, među 
ostalim i na modelima u laboratoriju i temeljito je 
pripremana da bi se obavila bez smetnje i izne¬ 
nađenja. 

Radovi su počeli već u 1963. godini nasipanjem 
kamenih uzvodnih i nizvodnih stopa nasipa u Nilu 
s materijalom iz deponija od iskopa kanala i tu¬ 


nela. Unutar tih stopa nasipan je krupniji kamen 
zamuljen pijeskom i nasipi od pijeska, kako je pri¬ 
kazano na si. 6, i to napredujući s lijeve i desne 
obale, dok u sredini nije ostao samo uski prolaz 
za propuštanje male vode Nila. Paralelno je na taj, 
u vodi nasuti kamen s obih obala nasipan probrani 
krupni kamen i na taj način je dio nasipa podig¬ 
nut iznad nivoa akumulirane vode. Taj je nasip 
naknadno zamuljivan sitnim pijeskom, da bi se 
njegova propusnost smanjila i da bi se spriječilo 
ispiranje nasipa od sitnog pijeska u nizvodni nasip 
od kamena. 

Kad je preostali otvor u nasipima već bio znat¬ 
no sužen i kad su brzina vode i vodostaj počeli 
rasti, puštena je voda i u obilazni kanal. Kanal je 
u svibnju 1964. najprije pumpanjem djelomično 
napunjen vodom, zatim je u kruni zagata iskopan 
niz jaraka u koje su stavljeni manji eksplozivni 
naboji koji su izazvali rušenje krune. Voda je pre¬ 
plavila krunu i u roku od 35 minuta raznijela je 
zagatne nasipe od pijeska, stvorivši u njima otvore 
kroz koje je protkala brzinom od oko 1 m/s. 

Istodobno je forsirano nasipan kamen u ostav¬ 
ljeni otvor uzvodnog kamenog nasipa. Ta je ope¬ 
racije trajala od 13. svibnja u 11 sati do 15. svibnja 
uvečer. Kroz to vrijeme ugrađeno je u otvor 75.000 
m 3 kamena, od čega je oko 66.000 m 3 dopremljeno 
kamionima, a ostatak pokretnim pontonima. Naj¬ 
veći učinak iznosio je oko 2.000 m 3 materijala na 
sat. Najveća brzina vode u preostalom otvoru za 
vrijeme zatvaranja popela se je na 2 m/s, uspor 
vode porastao je nakon zatvaranja otvora za oko 
60 cm, kod protoka Nila od oko 1800 m 3 /s. 

Ovo je prvi puta u povijesti građevinarstva da 
je rijeka veličine Nila skrenuta u obilazni kanal 
građenjem nasutih zagata u postojećem koritu, 
kroz koje je sve do posljednjeg časa protkala cije¬ 
la rijeka. Osim toga ti zagati ostaju trajni dio 
konačnog tijela brane. 

SI. 10: Pogled na radove zatvaranja korita 


Nakon zatvaranja korita nastavljeno je dizanje 
uzvodnog kamenog nasipa do kote 128, zamuljiva- 
nje tog nasipa pijeskom i nasipanje raznih vrsta 
pjeskovitog materijala u vodi hidrauličkim trans¬ 
portom iz pustinjskog zaobalnog područja do mje¬ 
sta ugrađivanja. Taj dio nasipa od pijeska zbijan 
je hidrauličkim pervibratorima. Prilikom posjete 
radovima početkom prosinca 1964. veći je dio nasi¬ 
pa od pijeska već dosegao kotu višu od vode, na de¬ 
snoj polovini brane u koritu već je bio nasut kru- 
pnozrnasti pijesak ispod jezgre i započelo je nasi¬ 
panje gline u jezgri. 

Glina za jezgru doprema se s udaljenosti od 
oko 12 km iz pustinje na lijevoj obali Nila. To je 
jako zbijena glina srednje do visoke plastičnosti, 
gotovo sasvim suha i veoma tvrda. Usitnjavanje i 
vlaženje takvog materijala, te njegovo homogeni- 
ziranje za vrijeme ugrađivanja bio je poseban pro¬ 
blem kojem je posvećeno mnogo ispitivanja u la¬ 
boratoriju i na terenu. Velike količine materijala 
otpremljene su u laboratorije u SSSR a paralelno 
su obavljena ispitivanja i u dobro opremljenom la¬ 
boratoriju na gradilištu. Kao rezultat tih ispitiva¬ 
nja usvojen je ovaj postupak za ugrađivanje ma¬ 
terijala: Na pozajmištu suha se glina kopa bage¬ 
rima i utovaruje u kamione kojima se doprema 
na gradilište. Na gradilištu kamioni prolaze ispod 
uređaja s kojeg se u njih sipa polovina količine 
vode koja je potrebna da se postigne optimalna 


vlažnost za ugrađivanje. Nakon istovara na mjestu 
ugrađivanja razastire se glina u sloj debljine oko 
40 cm, pa se dodaje preostala količina vode da se 
postigne optimalna vlažnost. Zatim se sloj nabija 
najprije s 4 prelaza teškog buldožera, zatim s 4 
prelaza laganog valjka s gumenim kotačima i na 
kraju s 4 prelaza teškog valjka s gumenim kota¬ 
čima težine 15 t. Ispitivanja su pokazala da se 
time ne postiže jednolično navlaženi zbijeni gli- 



Sl. 11: Prekretni pontoni za nasipanje kamena u 
radu 

noviti materijal u jezgri, nego preostaju grude još 
sasvim suhog materijala. Međutim nakon nekog 
vremena vlaga se migracijom raspodijeli homoge¬ 
no pod uticajem kapilarnih sila između zona veće 
i manje vlažnosti, pa se s vremenom nasuta i zbi¬ 
jena jezgra potpuno homogenizira. 

Kvalitet ugrađenog materijala kotrolira se va¬ 
đenjem velikih uzoraka, čiji volumen se mjeri po¬ 
moću kalibriranog pijeska. Kod optimalne vlažno¬ 
sti, koja se kreće u granicama između 13 i 15%, 
postiže se zapreminska težina ugrađenog materi¬ 
jala od oko 1,85 t/m 3 . U početku rada bilo je dosta 
teškoća zbog nejednoličnog nakvašivanja gline i s 
kontrolom postignutog kvaliteta zbijanja, ali su 
one brzo prebrođene. Dnevno se u jezgru ugrađu¬ 
je oko 4000 m 3 gline. 

Kamen za nasipanje potpornih zona uzima sc 
djelomično iz deponija od iskopa obilaznog kanala 
i tunela, a većim dijelom iz dva kamenoloma, na 
desnoj obali uzvodno i na lijevoj obali nizvodno od 
brane. Rupe za miniranje kamena buše se pomoću 
velikih udarnih bušilica, mine se otpucavaju u 
velikim serijama, za utovar služe bageri kašikari 
sadržine 4 m 3 . Dnevni kapacitet nasipanja dostiže 
do 40.000 m 3 ugrađenog kamena. 

Mehanizacija za izvođenje radova 

Pretežnu većinu građevnih strojeva i uređaja 
za građenje brane dobavio je SSSR. Sliku o ovom 
gigantskom gradilištu dat će mali pregled samo 
glavnih građevnih strojeva i uređaja: 

16 bagera kašikara sadržine 3 m 3 na diesel- 
-električni pogon, 

593 kamiona dumpera veličine od 2,5 do 3,5 t, 

160 raznih drugih kamiona, 

38 automotornih pokretnih radionica za održa¬ 
vanje strojeva, 

2070 raznih bušilica za kamen, 

47 raznih samohodnih dizalica, 

1 automatska centralna tvornica betona kapa¬ 
citeta 240 m 3 /h, 

36 raznih pumpa za beton, 

170 raznih buldožera i traktora, 

16 pumpnih jedinica za hidromehanički prijenos 
pijeska, 

80 pokretnih kompresora za zrak, 

22 pontona za prijenos i nasipanje kamena, 

24 motorna čamca i remorkera. 

Ukupna težina strojeva i građevinske opreme 
koja je dopremljena iz SSSR iznosi oko 165.000 t. 
Mnogi uređaji i strojevi posebno su projektirani i 
izrađeni za Visoku branu, kao što su prekretni pon¬ 
toni za nasipanje kamena, uređaji za pervibrira- 
nje pijeska itd. K tome dolaze centralne radioni¬ 
ce za održavanje i popravak, željeznički pretovarni 
uređaji za dopremu strojeva, opreme i materijala, 
uređaj za hlađenje agregata za beton, centralni vo¬ 


dovod, centrala za komprimirani zrak, tvornica 
kisika i si. 

Posebna pažnja posvećena je redovnim servi- 
skim pregledima svih strojeva i uređaja. Svi se 
motori i vozila nakon određenog broja sati rada 
zamjenjuju obnovljenim motorima. Za redovno 
održavanje postoje pokretne radionice koje poprav- 



Sl. 12: Nasipanje gline za jezgru na dio nasipa od 
pijeska 


ljaju manje kvarove na mjestu rada. Za redovno 
podmazivanje i opskrbu gorivom brinu se pokret¬ 
ne podmazivačke ekipe. Taj ogromni pogon osla¬ 
nja se na niz centralnih remontnih radionica i ve¬ 
lika skladišta dijelova. 

Gradilište — škola kadrova 

Egipat je donedavna u tehničkom pogledu bio 
zaostala zemlja, glavna privredna djelatnost bila 
je poljoprivreda. Kada se je počelo graditi Veliku 
branu, trebalo je odmah poduzeti mjere da se na 
radu školuju priučeni i stručni radnici iz redova 
dotadašnjih poljoprivrednih radnika. Zato su od¬ 
mah u početku radova organizirani praktični te- 



Sl. 13: Uzvodni dio dijela brane 

čajevi i škole, u kojima su pod rukovodstvom ma¬ 
log broja domaćih stručnjaka i instruktora iz SSSR 
osposobljavani rukovaoci građevnih strojeva, vo¬ 
zači kamiona, traktora, strojari bagera, bušači za 
bušenje u kamenolomu i u tunelima i razne druge 
struke. Sada u Aswanu djeluje centar za osposo¬ 
bljavanje stručnih radnika za 15 raznih mehani- 
čarskih i električarskih struka kroz koji prolazi 
oko 4000 radnika godišnje. 



SI. 14: Uzvodna kosina nasutog dijela brane 


Na početku je rada broj radnika bio oko 7000, 
u najvećem naponu radova u vrijeme dovršavanja 
prve faze bilo je zaposleno oko 34.000 radnika. 
Broj radnika je nakon toga postepeno smanjen, pa 
sada tamo radi oko 23.000 radnika. 

Radove na brani izvodi nekoliko egipatskih ve¬ 
likih građevinskih poduzeća koji su ujedinjeni u 
zajednicu »Arapsko poduzeće«, a betonske radove 
izvodi poduzeće »Misr Concrete Co«. Razna manja 
egipatska poduzeća sudjelovala su u gradnji pri¬ 
stupnih cesta, raznih zgrada za stanovanje radnika, 
osoblja gradnje i za upravu radova, skladišta, ra¬ 
dionice itd. Neki se radovi izvode u režijskoj orga¬ 
nizaciji Uprave Velike brane, kao što su bili iskopi 
i betoniranje u tunelima, radovi injektiranja, hi¬ 
dromehaniki pogon za ugradnju pijeska, i odjelje¬ 
nje za montažu opreme. 

Na temelju ugovora između SSSR i UAR (Egi¬ 
pat) dao je SSSR zajam u visini od ukupno 113 
miliona E£ (oko 200 milijardi dinara) i tehničku 
pomoć u osoblju, projektima, građevnim strojevi¬ 


ma i opremi za cijelo postrojenje. Hidroprojekt iz 
Moskve na čelu s N. Mališevim razradio je projekt 
postrojenja, specijalisti iz raznih drugih organi¬ 
zacija sudjeluju u radu inženjerske organizacije 
za rukovođenje i nadzor izvršenja radova na gra¬ 
dilištu pod rukovodstvom P. Njeporožnija i A. 
Aleksadrova. Ukupno oko 1800 sovjetskih specija¬ 
lista radi u organizaciji Visoke brane i konzultent- 
ske grupe u Aswanu. 



SI. 15: Pogled na radilište za predfabrikaciju 
armature 


Turbine i generatore projektirala su i dobav¬ 
ljaju dva poduzeća teške industrije iz Lenjingrada. 
Gidromontaž projektirao je i dobavlja svu hidro- 
mehaničku opremu. 

Radovi na gradilištu napreduju planiranim 
tempom, raspoloživi kapaciteti omogućit će da se 
radovi na brani dovrše i prije predviđenih rokova 
i time stavi na raspoloženje Egiptu i Sudanu to¬ 
liko potrebne nove količine vode za proširenje po¬ 
ljoprivredne proizvodnje i ogromno vrelo električ¬ 
ne energije za unapređenje industrijske proizvod¬ 
nje. No Egipat je već ove godine imao i neposredne 
koristi od Velike brane iako je njena gradnja tek 
počela. Ove godine Nil je imao izvanrednu veliku 
vodu, koja bi bila prouzročila ogromne štete na¬ 
ročito u području Delte. Povećani akumulacioni 
prostor koji je nastao usporenjem nakon zatvara¬ 
nja izgrađenog dijela brane omogućio je da se 
oticanje vode nizvodno od brane regulira u grani¬ 
cama koje su spriječile štete od mnogo milijardi 
dinara. 

POPLAVA U ZAGREBU 1964 

Ing. Josip Vadlja, Zagreb 


Poplava o kojoj će biti govora u ovom članku, 
posljednja je u nizu takvih pojava u Zagrebu u 
zadnjih 50 godina. Možda ova poplava po svojoj 
rasprostranjenosti i nije bila veća od onih 1926. i 
1933. godine, ali je po posljedicama svakako kata- 
strofalnija od njih. Naime, Zagreb je za vrijeme tih 
poplava u svakom pogledu bio manji grad, grad 
tek u razvitku, s mnogo praznih površina, koje su 
danas gotovo potpuno izgrađene. Upravo one po¬ 
vršine, koje su u posljednjoj poplavi najteže stra¬ 
dale, bile su prilikom poplave 1933. godine gotovo 
_ neizgrađene, pa su posljedice bile neznatne. Za ra¬ 
zliku od poplave 1933. godine, prilikom posljednje 
poplave, na poplavljenom području nalazio se či¬ 
tavi niz novonastalih stambenih i industrijskih blo¬ 
kova, gotovo čitavi novoizgrađeni grad. Ovakva 


situacija nije samo oduzela dio velikog retencio- 
nog prostora potrebnog za sploštenje vodnog vala, 
nego je i oštećenjem skupih objekata i imovine 
građana doprinijela da posljedice katastrofe budu 
veće. 

Da bi prikaz minule poplave bio što stvarniji, 
trebalo bi svakako prikazati uzroke njezine poja¬ 
ve. Međutim, zbog još nesređenih hidroloških po¬ 
dataka, a i zbog skućenog prostora u obliku jednog 
članka, to neće u cjelosti biti moguće. No sigurno 
je, da će jedna iscrpna analiza u svrhu poduzima¬ 
nja potrebnih mjera za otklanjanje ovakvih kata¬ 
strofa u najkraćem roku morati uslijediti. Pa ipak 
i na temelju samo osnovnih podataka, slijedeći tok 
zbivanja, pokušat ćemo na bazi usporedbe vodnog 
vala iz 1933. i 1964. godine ukazati na neke elemen¬ 



ti. 1: Grafički prikaz vodostaja 

te koji bi mogli, bar donekle, odgovoriti na neka 
pitanja koja su se često i za vrijeme poplave i po¬ 
slije nje postavljala. 

Poći ćemo od činjenice, da su 1933. godine u 
gornjem dijelu sliva Save oborine bile znatno veće 
nego neposredno prije poplave 1964. godine. Ovo 
će nam dokazati tri ombrometrijske stanice za koje 
imamo provjerene podatke. Oborine su prikazane 
od početka svog padanja do kulminacije vodnog 
vala u Radeču, tj. one koje su bile odlučne za for¬ 
miranje tog vala. 

PRIKAZ OBORINA 1933. GODINE 
Visina oborine na stanici 


Dani Izvor Savice Ljubljana N. Mesto Primjedbe 


19. IX 

2,8 

3,2 

1,5 

Početak pa¬ 

20. IX 

31,0 

40,6 

48,0 

danja 

21. IX 

157,3 

55,1 

7,0 


22. IX 

70,8 

120,5 

103,7 


23. IX 

28,2 

42,5 

35,2 

Kulminacija 
vodnog vala 





Radeče 

Ukupno 

290,1 

261,9 

195,5 



PRIKAZ OBORINA 1964. GODINE 
Visina oborine na stanici 


Dani Izvor 

Savice Ljubljana 

N. Mesto Primjedbe 

22. X 

7,0 

7,0 

8,0 


23. X 

5,0 

4,0 

2,0 


24. X 

19,0 

52,0 

6,0 


25. X 

70,3 

50,0 

74,0 

Kulminacija 
vodnog vala 





Radeče 

Ukupno 

101,3 

113,0 

90,0 



Usporedimo li ove tabele vidjet ćemo da su 
1933. godine oborine bile više nego dvostruko veće 
negoli 1964. godine. Ukoliko bi podaci za 1964. go¬ 
dinu doživjeli i izvjesnu korekturu, činjenica je da 
su razlike očite. 

Na temelju ovog prikaza, jasno bi bilo očeki¬ 
vati, da će i najviši vodostaj u Radeču, pa prema 
tome i u Zagrebu nastupiti u 1933. godini. Među¬ 
tim, iz grafičkog prikaza (si. 1) slijedi, da je u Ra¬ 
deču vodostaj 1933. godine i bio najveći do sada 
opaženi (845 cm), ali da je u Zagrebu te godine 
vodostaj bio manji (455 cm) od onoga u 1964. go¬ 
dini (514 cm). Prema tome, velike oborine u Slo¬ 
veniji nisu bile (bar ne odlučujući) uzrok visokog 
vodostaja u Zagrebu. Istina, veliku razliku u koli¬ 
čini oborina između 1933. i 1964. godine u odnosu 
na porast vodostaja ublažila je činjenica, što su 
visokim vodostajima 1933. godine prethodili vrlo 
niski vodostaji, što znači, da je sliv bio spreman 
primiti veće količine vode nego 1964. godine, kada 
je visokim vodostajima prethodio u razmaku od 
svega 10 dana jedan dosta dugi srednji val (u Ra¬ 


deču 515 cm, a u Zagrebu 304 cm) što je dokaz, 
da je sliv bio u dosta velikoj mjeri saturiran vo¬ 
dom, pa je i otjecanje bilo znatnije. Iako je ova 
analiza odnosa oborina uopćena, ipak nam daje 
pravo da tvrdimo, da oborine u Sloveniji nisu bile 
uzrok znatnom povećanju vodostaja u Zagrebu. U 
čemu dakle treba tražiti uzrok pojavi, da je veći 
vodostaj u Radeču 1933. godine (845 cm) prouzro¬ 
kovao manji vodostaj u Zagrebu (455 cm), odno¬ 
sno, manji vodostaj u Radeču 1964. godine (805 cm) 
veći vodostaj u Zagrebu (514 cm). 

Djelomični odgovor na ovo pitanje dat će nam 
analiza vodnih valova u 1933. i 1964. godini za Ra- 
deče i Zagreb (si. 1). 

Dijagram je sastavljen tako, da su kulminacije 
iz 1933. i 1964. stavljene u Radeču u istu tačku, 
a za Zagreb onako, kako su se one stvarno poja¬ 
vile. Iz ovakvog prikaza vidi se, da su se ulazni 
dijelovi valova u Radeču i u Zagrebu vremenski 
vrlo malo razlikovali, ali su zato silazni dijelovi 
vala iz 1964. godine znatno udaljeni od vala iz 
1933. godine. Ovo nam pokazuju i krivulje traj¬ 
nosti, sastavljene za oba vala. Grafikon korespo- 
dentnih vodostaja pokazuje nam, da su 1933. go¬ 
dine vodostaji u Radeču brže rasli nego u Zagrebu, 
i obrnuto, da su 1964. godine manji vodostaji u 
Radeču prouzrokovali veće vodostaje u Zagrebu. 
To nam uostalom pokazuje i sam prikaz vodnog 
vala. Ovakva razlika u fizionomiji vodnih valova 
mogla je nastati jedino u bitnim promjenama us- 
lova otjecanja; ove su pak promjene neminovno 
vezane uz promjene koje su se zbile stvaranjem 
novog protjecajnog profila na cijeloj duljini pro¬ 
matranog toka. Te promjene mogu se svesti na 
neznatne promjene nastale uslijed nanosa u ma¬ 
tičnom koritu, ali u glavnom na izgradnju obram¬ 
benih nasipa duž Save i Krke, te regulaciju Sutle 
i Krapine, što je vodnom valu oduzelo veliki re- 
tencioni prostor. 

Ako pogledamo razliku u trajanju vodnog vala 
između 1933. i 1964. godine, uočljivo je, da je ta 



SI: 2: Prizor na Savskoj cesti 

razlika u Radeču bila znatno manja nego u Za¬ 
grebu. Uzrok ove pojave može se tražiti samo u 
promjenama uslova otjecanja u području samog 
Zagreba. Naime, između 1933. i 1964. godine u 





SI. 3: Savska cesta na križanju s Autoputom 

Zagrebu su uz lijevu i desnu obalu Save izgrađeni 
obrambeni nasipi, koji su odsjekli znatni reten- 
cioni prostor, tako da je umjesto ubrzanog teče¬ 
nja, nastalo usporeno, što je svakako moralo po¬ 
većati vodostaje u sektoru gdje su nasipi završa¬ 
vali. Da stvar bude još jasnija, treba potez od Ra- 
deča do ispod Zagreba podijeliti u tri, svakako 
karakteristična dijela. Prvi dio proteže se od Ra- 
deča do ušća Krapine, drugi dio od ušća Krapine 
do mosta na Savskoj cesti u Zagrebu, i treći dio 
nizvodno od tog mosta. Prilikom velike vode 
1933. godine postojali su u sva tri dijela veliki 


retencioni prostori, jer nisu postojali obrambeni 
nasipi uz Savu uzvodno od Krke, ni uz Krku, nisu 
bile regulirane Sutla i Krapina, a i u području sa¬ 
mog Zagreba nizvodno od mosta na Savskoj cesti 



SI. 4: Naselje Knežija 

djelovala je znatna retencija Savice i desno pod¬ 
ručje ispod Žitnjaka, gdje uopće nije bilo nasipa. 

Ako gledamo razvijanje vodnih valova iz 1933. 
i 1964. godine, na temelju ovih podataka, onda nam 
se nameću ovi zaključci: 

Vodni val je u 1933. godini u Radeču imao svoj 
maksimum 845 cm, pa se idući nizvodno sploštavao 
u prirodnim retencijama, i došavši do Zagreba na¬ 
išao je nizvodno na nove retencije gdje se i dalje 
sploštavao. Na taj način se stvarao veći relativni 
pad, pa je i vrijeme otjecanja bilo manje. Ovo nam 
dokazuje i činjenica, da je 1933. razlika između 



SI. 5: Ulica Rade Končara i Kranjčevićeva 

SI. 8: Autoput kod Jankomirskog mosta 

kulminacije u Radeču i Zagrebu iznosila 18 sati, 
a 1964. godine 22 sata. Kako je već rečeno, kulmi¬ 
nacija je u Zagrebu dosegla vodostaj od 455 cm. 

U 1964. godini vodni val je u Radeču imao svoj 
maksimum 806 cm, dakle za 40 cm manje nego 
1933. godine i rasprostirao se sve do ušća Krke 
u djelomično znatno sniženoj inundaciji. Kasnije 
mu se, za razliku od 1933. godine, pridružuju re¬ 
gulirane Sutla i Krapina s povišenim vodostajem, 
jer su i one izgubile dio prirodnog retencionog pro¬ 
stora. Između Podsuseda i Zagreba naišao je vodni 
val na dosta široku inundaciju, pa se nešto splo- 
štio, ali je odmah ispod mosta na Savskoj cesti na¬ 
stalo ponovno suženje inundacije i neminovno us¬ 
porenje, a time i znatno podizanje vodostaja. Kul¬ 
minacija je dosegla visinu od 514 cm. Dakle za 59 
cm više nego 1933. godine. 


Kod vodostaja 470 u Zagrebu, inundacija je već 
između Podsuseda, autoputa i Savske ceste bila 
ispunjena. Naselja u tom području pod vodom su, 
a nivo vode dosiže kod mosta na Savskoj cesti kru¬ 
nu nasipa. Prema tome, svaki daljnji porast vo¬ 
dostaja značit će prelijevanje preko krune nasipa 
i time tešku situaciju još više otežati. Lijevi nasip 
neposredno uzvodno od Savske ceste počeo je po¬ 
puštati, a vodostaj i dalje rasti. Tada je već nivo i 
u nizvodnom dijelu od mosta vrlo blizu krune na¬ 
sipa, a na mjestima, uslijed niže krune, dolazi i do 
preljevanja. Vodokazna letva i dalje pokazuje po¬ 
rast, sva naselja zapadno od Savske ceste već su 
potpuno pod vodom, sve do autoputa. 


Kod vodostaja od 500 cm, a taj je dosegnut 26. 
X u 4 sata ujutro, voda je prelila autoput zapadno 
od Savske ceste, a malo iza toga počela je prelje- 
vati i Savsku cestu i teći njome prema gradu, a 
uz to i puniti kasete istočno od Savske ceste, te 
područja Cvjetnog naselja. Već u 5,30 sati voda 



SI. 9: Most slobode 


dopire Savskom cestom do Ulice proleterskih bri¬ 
gada na jugu, a istovremeno potpuno puni kasetu 
Cvjetno naselje i preljeva autoput nadirući u prav¬ 
cu Ulice proleterskih brigada. Oko 6 sati vodostaj 
dosiže visinu od 510 cm, i tada su već pod vodom 
svi dijelovi grada uz Savu, na zapadu do blizu Uli- 



i SI. 10: Skica nadiranja vode 

ce Rade Končara, a na istoku do Ulice proleterskih 
brigada. U 8 sati vodostaj kulminira na 514 cm, a 
voda se izlijeva Savskom cestom do željezničke 
pruge, dopire do ulice Rade Končara, te nadire 
Brozovom prema Jukićevoj ulici u zapadni dio 
grada. Zatvaranjem podvožnjaka na Savskoj cesti 
kod Koturaške i podvožnjaka u Jukićevoj ulici, 
stvorena je uz željezničku prugu barijera, koja je 
spriječila daljnje prodiranje vode u centar grada, 
Istovremeno, sve do noći, voda puni jednu za dru¬ 
gom nizinske kasete u pravcu istoka i prema Dr- 
žićevoj ulici, gdje počinje preljevati i Držićevu 
ulicu i autoput u pravcu područja Toplane, gdje 
se zaustavlja na nasipu industrijske pruge Topla¬ 
ne. Kako dalje uslijed pruge nije mogla otjecati, 
nivo se u ispunjenim kasetama počeo dizati i pri¬ 
jetila je opasnost da daljnji dijelovi grada, sje¬ 
verno od autoputa, dođu pod vodu. Nije preostalo 
drugo, nego da se Držićeva ulica probije na dva 
mjesta a također i industrijska pruga Toplane. Pro¬ 
bijanjem ovih umjetnih barijera, aktivirana je 
inundacija Savice kojom je počelo istjecanje vode 


iz uzvodno ležećih kaseta u pravcu Save ispod To¬ 
plane. 

Ovime je počela evakuacija vode iz napunjenih 
vrlo niskih kaseta između saobraćajnica u južnom 
Zagrebu. Na sreću, a zahvaljujući dosta velikom 
prirodnom padu, evakuacija vode iz poplavljenih 
područja, osim iz najvećih depresija, relativno je 
dosta brzo obavljena. 


Zagreb se vraća normaliziranju života, i za¬ 
ključuje se bilanca: onesposobljeno više od 10.000 
stanova, uz ogromne štete na industrijskim objek¬ 
tima i opremi, komunikacijama i dr. Uz to je po¬ 
plavljeno i na kraće vrijeme izbačeno iz operative 
oko 65°/o građevinske mehanizacije, propale ogro¬ 
mne količine cementa, itd. 

A sada poslije svega, treba stvoriti još jedan 
zaključak: što prije, bez odlaganja, pristupiti te¬ 
meljitom uređenju Save, i to takvom, koje će pru¬ 
žiti garanciju, da se ovakve katastrofe više neće 
ponoviti. 


VISEĆI DRVENI MOST PREKO JABLANIČKOG JEZERA 

Ing. Avdo Kadić, Sarajevo 

(Izvod iz referata održanog na III kongresu konstruktora u Sarajevu) 


Stvaranjem akumulacionog basena Jablaničkog 
jezera bile su prekinute cestovne veze sa selima 
na desnoj strani rijeke Neretve na potezu od Ja- 
blanice do Konjica. Jedina veza, primitivnim čam¬ 
cima preko jezera nije mogla zadovoljiti potrebe 
snabdijevanja, izvoza poljoprivrednih viškova i op¬ 
ćenite saobraćajne potrebe. Zato je učinjen priti¬ 
sak na HC Jablanicu da iz svojih sredstava na neki 
način omogući vezu tih sela s lijevom stranom je¬ 
zera, željezničkom prugom i cestom Sarajevo— 
Mostar. 

Širina jezera na najužem mjestu iznosi preko 
220 m; pomišljalo se zato, da se izradi samo pre- 
vozna skela, međutim zbog znatnih oscilacija nivoa 
jezera, koja dostiže i do 30 m, pristup do skele bio 
bi vrlo otežan. 


Skromna investiciona sredstva za izgradnju mo¬ 
sta nisu dozvoljavala izbor takvih rješenja koja 
zahtijevaju obimne i skupe radove, kao što su 
podvodno fundiranje, čelične rešetkaste konstruk¬ 
cije velikih raspona i si. 

Nakon potanjih studija predložio sam izgrad¬ 
nju visećeg mosta od čelika i drveta s betonskim 
stubovima. Prvotno je izrađen projekat visećeg 
mosta sa opterećenjem od navale ljudi sa 200 
kg/m 2 uz jedno vozilo od 7 t. U toku realizacije 
ovoga projekta, postavio se zahtjev da se most 
prilagodi za veća opterećenja, jer se predviđa ek¬ 
sploatacija drvne mase s većih šumskih površina 
koje se nalaze na desnoj strani jezera. Zato je pro¬ 
računsko opterećenje povećano na vozila od 9 t 
i za ljudsku navalu od 400 kg/m 2 . 


r 

Odgovarajuća čelična užad nisu bila nabav¬ 
ljena uvozom iz inostranstva, jer devizna sredstva 
za to nisu postojala, nego su srećom u rudniku 
Trepči pronađena neiskorištena užad 0 42 mm, svo¬ 
jevremeno nabavljena za žičaru, koja nije izgra¬ 
đena. Teškoća je bila u tome što je za ovaj objekt 
trebalo, za proračunate sile uz faktor sigurnosti 3, 



sa svake strane po 6 užadi, pa je to stvaralo izvje¬ 
sne teškoće kod spajanja i nesigurnost kod ravno¬ 
mjernog prenošenja opterećenja svakog pojedinog 
užeta. S obzirom na činjenicu da su čelična užad 
bila stara, te s obzirom na potrebne spojeve užadi, 


ispitano je svako pojedino uže na kidanje u Za¬ 
vodu za ispitivanje materijala i konstrukcija Teh¬ 
ničkog fakulteta u Sarajevu. 

Glavni drugi element mosta — grede za ukru- 
ćenje, izvedeni su kao drveni rešetkasti nosači. Ja¬ 
sno je, da je ovako improvizirana konstrukcija za¬ 
htijevala primjenu detalja, koje je trebalo samo¬ 
stalno projektirati, jer nije bilo moguće naći 
uzoraka u raspoloživoj stručnoj literaturi. 

Armirano betonski blokovi za usidrenje izvede¬ 
ni su u litici. Užad je vezana blokom pomoću 
specijalnog uređaja sa kojim se može natezati i 
popuštati svako pojedino uže. Ovim uređajem iz¬ 
vršeno je i tačno centriranje mosta. Uređaji su 
smješteni u bloku i ostavljaju se pristupačni za 
eventualnu kontrolu, odnosno rektifikaciju. 

Armirano betonski stubovi projektirani su u 
obliku slova A a visoki su 18 m; oni leže na teme¬ 
ljima od nabijenog betona. Na vrhu stubova po¬ 
stavljeni su klizni ležaji za provođenje užeta. 

Poprečni su nosači izvedeni od čelika a postav¬ 
ljeni na udaljenost od 3 m, na njima leže po dvije 
drvene rešetkaste grede za ukrućenje sa svake 
strane. Poprečni nosači su od valjanih profila U-20 
i obješeni su na vertikale od okruglih ili čeličnih 
šipaka 0 30 mm. Veza s vertikalama riješena je 
pomoću češljeva od livenog aluminija, da ne bi 
došlo do lokalnog oštećenja užadi. 

Grede za ukrućenje, raspona je 198 m a visoka 
3 m. Međusobno su ti nosači ukrućeni u ravnini 



SI 3 





















































Br. 1 god. XVII — 1965 


Kadić: Viseći drveni most 


33 


gornjeg i donjeg pojasa s podom od platica a dolje 
s vjetrovnim vezom od čeličnih ugaonika. 

Drvena građa od crnog bora premazana je s 
karbolineumom, i smatramo da je vijek te građe 
15 do 20 godina. Most je izgrađen i pušten u pogon 
1959. godine. 

Ukrućenje protiv vjetra je veoma važno za sta¬ 
bilnost mosta, jer je most vrlo uzak (odnos širine 
prema dužini je 3,60/200—0,018). Zato je izvedena 
posebna konstrukcija vjetrovnog sprega, koja je 
ukrutila most u oba pravca u horizontalnom 
smjeru. 

Izvedena su horizontalna užeta kao lančanice 
vezane s horizontalnim vješaljkama, postavljenim 
na svakih 9 m, od užeta vjetrovnog sprega na 
nosaču za ukrućenje. Horizontalno uporište lanča¬ 
nice su dva horizontalna rešetkasta čelična stupa. 
Čelična užeta vjetrovnog sprega sidrena su u blo¬ 
kovima u posebnoj komori, koja je dostupna, te 
je moguća stalna kontrola i eventualna rektifika- 
cija dužine užeta. 

Statičko ispitivanje izvršeno je uzimajući u 
obzir deformaciju grede za ukrućenje i kabla, po 
teoriji I reda. Statički prekobrojna horizontalna 
komponenta sile u kablu dobijena je pomoću teo¬ 
reme Kastiljana a s njom i uplivnice za statičke 
veličine. Sistem je ispitan i po teoriji II reda, uzi¬ 
majući u obzir deformabilnost sistema. 

Takvi se mostovi, kao što je poznato, pod uti- 
cajem vanjskih sila kao i promjene temperature 


znatnije deformišu od drugih konstrukcija, pa su 
još koncem prošlog stoljeća razni autori upozorili 
da to treba uzimati u obzir kod proračuna van ja, jer 
razlike u statičkim veličinama koje se dobiju pri¬ 
mjenjujući teoriju I i II reda nisu takve da ih se 
može zanemariti. 

U projektu je primjenjena metoda Bleiha, po 
kojoj se rješenje dobije u obliku beskonačnog reda 
u kojem, osim kojeficijenata reda, figurišu i ka¬ 
rakteristične funkcije izražene pomoću sinusa. 

Konkretno je ovdje bio najveći pozitivni mo- 
menat izračunat po tačnoj teoriji manji za 36% 

od onoga po približnom proračunu; najveći nega^- 
tivan momenat za 6% manji od onoga po približ¬ 
nom proračunu, dok je najveća sila u kablu za 21 
posto veća od one po približnom proračunu. 

Ako se uzme u obzir da ova smanjenja ili po¬ 
većanja proizlaze od samog korisnog opterećenja, 
onda je apsolutno povećanje sile u kablu samo 7%, 
jer je stalno opterećenje u našem slučaju tri puta 
veće od korisnog. Za momente ostaju iste vrijed¬ 
nosti, jer su momenti od stalnog opterećenja jed¬ 
naki nuli. 

Probno opterećivanje mosta izvršeno je sa ka¬ 
mionom tipa »TAM-4500« težine 9 t, te postepenim 
razastiranjem šljunka preko kolovoza mosta, os¬ 
tvarujući jednako podijeljeno opterećivanje od 400 
kg/m 2 . Tokom čitavog opterećivanja mjereni su 
preciznim mehaničkim instrumentima različiti uti- 
caji od probnog opterećenja i temperaturne razlike 
na preko 38 tačaka. Kod ovih ispitivanja bilo je in¬ 
teresantno ispitivanje napona u pojedinim kablo¬ 
vima, da se vidi da li na svako uže otpada jedna 
šestina opterećenja. 

U prosjeku, izmjereni naponi u svim presjeci¬ 
ma iznose oko 98% odgovarajućih računskih napo¬ 
na, može se dakle reći, da su užad u svim presje¬ 
cima primala približno jednaki dio opterećenja. 

Izmjerene veličine progiba bile su logične po 
veličini i obliku rasprostiranja duž čitave konstruk¬ 
cije. Maksimalni progib u sredini raspona, za op¬ 
terećenje jednako podijeljenim teretom po čitavom 
mostu, iznosio je 29,3 cm, a za opterećenje na po- 

lovini raspona 34,0 cm. Računski progibi prema 
teoriji II reda su znatno veći, za opterećenje na 
polovini raspona oni iznose 52,9 cm. 

Projekat mosta s radioničkim nacrtima izrađen 
je u Konstruktivnom birou GP »Hidrogradnja«. 
Izvođenje mosta preuzelo je također GP »Hidro¬ 
gradnja«. 

Kako se nije moglo nabaviti užad potrebne du¬ 
žine, moralo se užeta nastavljati pomoću specijal¬ 
nih vezica, koje su bile izrađene u rudniku Trep- 
ča. Nakon montaže užadi, svako pojedino uže prob¬ 
no je opterećivano sa silom 1,5 većom od prora¬ 
čunske (teretom na sredini polja; pomoću čelične 
cisterne zapremine 30 m 3 koja je punjena s vo¬ 
dom). Za vrijeme ispitivanja mjereno je istezanje, 
odnosno popuštanje užadi na pojedinim spojevima 
sa vezicama. To je popuštanje iznosilo od 9 do 14 
mm sa svake strane vezice. Proračunato nadviše- 
nje bilo je 90 cm. 

Vertikale i češljevi montirani su pomoću spe¬ 
cijalnih kolica koja su se za vrijeme montaže kre¬ 
tala po lančanici. Poprečni čelični nosači sa vje- 
trovnim vezom montirani su pomoću ploveće ske¬ 
le, jer je za vrijeme te montaže nivo jezera bio 
visok. 

Nakon završetka čeličnih dijelova mosta, mon¬ 
tirani su drveni rešetkasti nosači, i to svaki poseb¬ 
no. Unaprijed su u tesarskoj radionici izrađeni dr¬ 
veni elementi s izbušenim ležajima za prstenaste 
čelične moždanike, sastavljeni su direktno na po¬ 
prečnim nosačima mosta i kasnije međusobno ve¬ 
zani u krutu cjelinu. Posao na montaži drvenih re- 

šetki tekao je bez prekida i nije bilo teškoća; za¬ 
vršen je u roku od mjesec dana. 

Sva borova građa bila je prije montaže prema¬ 
zana (potapanjem u basenu). 

Vjetrovni vez postavljen je nakon dovršetka 
ostalih dijelova mosta i kolovozne ploče. 


S obzirom na potrebe odvojenih sela, most je 
korišten za prolaz i prije montaže vjetrovnog veza, 
međutim, tehnički prijem mosta izvršen je nakon 
završenih radova u septembru 1960. godine. 

Slike 1—6 prikazuju presjeke i faze montaže, a 
si. 7 — gotov objekat. 


Kratke vijesti - 

TURISTIČKA MJESTA U OKOLINI ŠIBENIKA 
GRADE PRIKLJUČNE CESTE NA MAGISTRALU 

ŠIBENIK. Većina priobalnih turističkih mjesta ši¬ 
benske komune: Jezera, Slanica, Betina, Vodice, Mur- 
ter, Tijesno, Primošten i neka druga — dobrovoljnim 
radom izgrađuju prilazne ceste na Jadransku magi¬ 
stralu, i asfaltiraju sela. Izgradnjom priključaka na 
glavnu saobraćajnicu, mnoga mjesta omogućila su pri¬ 
stup turistima, jer je pretežno raniji prilaz bio nemo¬ 
guć automobilima, a jedina veza je bila morskim pu¬ 
tem, parobrodom ili ribarskim čamcem. 

U očekivanju dovršenja posljednjeg dijela Jadran¬ 
ske magistrale, priključak na Magistralu priprema i 
Zaton nedaleko Šibenika. Potrebnu dokumentaciju i 
ispitivanje terena osigurat će jedna ekipa šibenskih 
inženjera. Od četiri postojeće varijante, koje su oni 
dosada predložili, najpovoljnija je ona uz morsku uvalu 
— s vrlo minimalnim usponom, najkraćom trasom 
cca 3.200 m (najduža 5.100 m) i najkraći izlaz do 
mosta preko Krke — odnosno Šibenika, gdje Zaton 
ima idealnu priliku za plasman svojih poljoprivrednih 
proizvoda i ribe. 

Prema gruboj procjeni stručnjaka, izgradnja ove 
ceste iznosit će približno 160 miliona dinara. S obzi¬ 
rom da iznos daleko premašuje mogućnosti jednog 
malog mjesta — pomoć će se zatražiti iz republičkih 
fondova. 

M. M. 

U ŠIBENSKOJ LUCI GRADI SE SKLADIŠTE ZA 
RASUTE TERETE 

ŠIBENIK. Tendencija kretanja prometa u Šibenskoj 
luci pokazuje da će za kratko vrijeme glavnina pro¬ 
meta preko šibenske trgovačke luke — koja je najbliži 
izlaz na more za čitavo srednje i sjeverno dalmatinsko 
zaleđe i veći dio sjeverozapadne Bosne — odnositi na 
uvoz sirovih fosfata i ugljena, te izvoza drveta, že¬ 
ljeza, aluminijuma, rudače i ostalih tereta. S obzirom 
da je dosadašnji način rada kod manipulacije sirovog 
fosfata imao dosta smetnji, i onemogućavao racionalno 
iskorištenje svih lučkih kapaciteta, ukazala se potreba 
izgradnje zatvorenog skladišta, koje bi bilo regulator 
saobraćajnih kapaciteta i priliva robe u luku. 

Dovršenje skladišta od 9.000 m 3 planirano je za 
kraj godine. Ovo zaista univerzalno skladište moći će 
odjednom primiti 13,5 tisuća t sirovog fosfata ili slič¬ 
nog tereta, dok mu je godišnji kapacitet 160 tisuća t 
rasutih tereta. To se u stvari podudara s godišnjim 
optimalnim prometom ovog poduzeća. Skladište inve¬ 


stira poduzeće »Luka« koje je pred nekoliko godina 
izvelo dva montažna skladišta na gatu »Vrulje« za 
manipulaciju komadne robe. 

M. M. 

O SPECIJALIZACIJI 
ZAGREBAČKOG GRAĐEVINARSTVA 

U stručnoj se javnosti već veoma dugo raspravlja o 
problemima organizacije i specijalizacije zagrebačkog 
građevinarstva. 

Danas na području Zagreba posluje 26 građevinskih 
poduzeća, od kojih samo dva imaju užu specijalizaciju, 
a to su »Jugomont« u stambenoj izgradnji i »Jugo- 
beton« u prizvodnim halama, skladištima i sličnim ka¬ 
pacitetima. 

Struktura radova ostalih poduzeća je vrlo različita 
i uvelike zavisi o slučajnim zahtjevima tržišta, a naj¬ 
manje o raspoloživim tehničkim sredstvima i mehani¬ 
zaciji, odnosno podobnosti pojedinih poduzeća. I opre¬ 
ma ovih poduzeća nabavlja se nesistematski i bez od¬ 
ređenih koncepcija. Činjenica je đa su svi kapaciteti 
zagrebačkog građevinarstva u sadašnjim uvjetima os¬ 
posobljeni da tržištu daju godišnje oko 4000 stanova, 
iako bi u normalnim uvjetima morali davati mnogo 
više. 

Stambena izgradnja u ukupnoj građevinskoj djelat¬ 
nosti u Zagrebu čini manje od 30°/o. Nedavnom kata¬ 
strofalnom poplavom u velikoj mjeri upravo su ošte¬ 
ćena građevinska poduzeća. Sve to zahtijeva temeljito 
rješenje. Računa se da je oštećeno oko 65% zagrebačke 
operative, i to baš u vrijeme kad su više nego udvo¬ 
stručeni zadaci ove djelatnosti. U godini 1965. trebalo 
bi u Zagrebu proizvesti oko 14.000 stanova. A kako to 
postići, pitanje je koje se permanentno nalazi na dnev¬ 
nom redu. Građvinska operativa s drugih područja naše 
zemlje preuzet će gradnju oko 5000 stanova. Postav¬ 
lja se problem kako osposobiti zagrebačko građevinar¬ 
stvo da ono postane još značajniji faktor u stambenoj 
izgradnji. 

Za proizvodnju stanova — kako je već istaknuto 
— specijaliziran je samo »Jugomont«, a ostali se time 
bave s vremena na vrijeme. Međutim, učešće stambene 
izgradnje u ukupnoj produkciji zagrebačkog građevi¬ 
narstva suviše je malo, dok su potrebe u stalnom po¬ 
rastu. 

Prijedlog organizacije zagrebačkog građevinarstva 
svodi se na osposobljavanje kompletnih inženjering or¬ 
ganizacija, a pomoću kojih se može postići specijali¬ 
zirana industrijska proizvodnja stanova, i to primje¬ 
nom montažnih ili polumontažnih sistema izvedbi. 

Uz »Jugomont« bi trebalo formirati još jedno takvo 
specijalizirano poduzeće, pa bi oni mogli davati godi¬ 
šnje 6000 stanova, a ostala zagrebačka građevinska 
poduzeća 3000, dok bi ostatak (u god. 1965. do 14.000) 
dala operativa s drugih područja. 

R. P. 

BRANA »GRACANKA« KOD PRIŠTINE 

Završen je glavni dio nasipavanja brane »Gračanka« 
na istoimenoj rijeci, 4 km od historijskog manastira 
Gračanice u blizini Prištine. 

Podizanjem ove brane i stvaranjem akumulacionog 
jezera potpuno će se riješiti opskrba grada Prištine i 
okolice vodom. Djelomično će se voda iz ove akumula¬ 
cije koristiti i za navodnjavanje zemljišta. 

Nasuta zemljana brana duga je u kruni 270 m, a 
njena maksimalna visina je 52 m. Širina brane u kruni 
iznosi 6 m, a maksimalna širina u stopi brane 170 m. 
Kao zaptivni sloj kod ove brane služi glineno jezgro 
postavljeno u sredini brane sa obostranim filterima do 
glavne mase nasipa, koji se radi od lomljenog kamena. 
Evakuacija suvišnih voda obavit će se preko betonskog 
preliva i tunelskog ispusta. 

Da bi se radovi na brani odvijali normalno, bilo je 
neophodno izraditi optočni tunel kojim su skrenute 
vode rijeke Gračanke. Mjesto predviđeno za akumula¬ 
ciju brane zahtijevalo je i premještanje ceste u dužini 
od 2 km na relaciji Priština—Gnjilane. 

Intenzivni radovi na izgradnji ove brane bili su 
započeti u maju 1964. Prema projektu, do potpunog 
završetka radova na brani potrebno je iskopati 41.250 
m 3 i nasuti 516.000 m 3 zemlje, kamena i filtera. Ra¬ 
dove izvodi beogradsko preduzeće »Hidrotehnika«, koje 


Iz inozemnih časopisa _ 

PREMJEŠTANJE HRAMOVA ABU SIMBEL 
Bau Mashine unđ Technik, OKT. 1964 

U septembru 1963. god. izdati su radovi na premje¬ 
štanju podzemnih hramova Abu Simbel jednom kon¬ 
zorciju od 6 egipatskih i inozemnih građevinskih po¬ 
duzeća, pod rukovodstvom njemačke firme Hochtief, 
A. G., Essen. Kako je poznato, radi se o spomenicima 
izuzetne kulturno-historijske vrijednosti, koji bi u da¬ 
našnjem položaju bili poplavljeni novim akumulacio- 
nim jezerom, koje će nastati izgradnjom velike brane 
na Nilu kod Assuana (si. 1). 

O projektima za spašavanje ovih hramova bilo je 
pisano u »Građevinaru«. Svojevremeno se činilo da će 
biti usvojen talijanski projekat, koji je predviđao podi¬ 
zanje cijelog hrama na istom mjestu na viši nivo, jer 
su ostala rješenja (uglavnom zaštita hramova izvedbom 
visokih brana raznih sistema) bila opterećena izvjesnom 
nesigurnošću i predstavljala u estetskom pogledu sva¬ 
kako vrlo nepovoljna rješenja. Međutim, troškovi po¬ 
dizanja hramova iznosili bi prema talijanskom projektu 
preko 60 milijuna dolara. Budući da usprkos velike 
međunarodne akcije i angažiranjem UNESCO organi¬ 


je prethodno sistematski provelo opsežne pripremne ra¬ 
dove, te uvelo potpunu mehanizaciju. 

Prema procjeni stručnjaka, voda će početi da se 
skuplja u akumulaciji »Gračanka« od 31. marta 1965. 

R. P. 

ZAVRŠENA IZGRADNJA 
LJUBLJANSKOG AERODROMA 

Novi ljubljanski aerodrom u Brniku kraj Kranja 
svrstan je nedavno u A-kategoriju. Time je završena 
njegova izgradnja. Projektant je ing. Josip Didek. Su¬ 
radnici: Anton Urankar, Branko Kođerman i Zdenka 
Vajde, svi iz Slovenija-projekta. Statičar je Ing. Miloš 
Lukić iz Beograda. 

Aerodrom je bio otvoren 24. XII 1963. Tada je pored 
kontrolnog tornja i pristanišne zgrade imao i 2200 m 
dugačku stazu za sletanje i uzletanje aviona do 110 
t težine. Time je bila završena prva faza izgradnje 
aerodroma. Međutim, potrebe su zahtijevale da se zbog 
veće sigurnosti pista produži za još 800 m, kao što je to 
projektom prvobitno i bilo predviđeno. U aprilu 1964. 
bili su radovi nastavljeni. 

Produženjem staze u izvođenju kolektiva »Sloveni- 
ja-ceste« završena je izgradnja ovog civilnog zrakoplov¬ 
nog centra u Sloveniji, u koji je investirano oko 3,5 
milijardi dinara. 

Novi je aerodrom dobio još i hangar za male turi¬ 
stičke avione, kao i bazu pogonskog goriva, kapaciteta 
600.000 1. Osim toga na aerodromu se smjestila i baza 
zrakoplovnog poduzeća »Adria-Aviopromet«. U izgrad¬ 
nji je ograda oko aerodroma i motel u gorenjskom 
stilu. 

R. P. 


zacije, nisu mogla biti prikupljena potrebna financij¬ 
ska sredstva za realizaciju ovog smjelog projekta, i 
moralo se pribjeći traženju jednog manje elegantnog, 
ali zato jeftinijeg rješenja. 



SI. 1: Pogled na hramove Abu Simbel 

SI. 2: Situacija starog i novog položaja hramova 


U vezi toga korištena su iskustva stečena u Egiptu 
nd prijenosu i premještanju drugih manjih hramova 
metodom sječenja u pojedine elemente i njihovom pri¬ 
jenosu i ponovnom sastavljanju na novoj lokaciji. Na¬ 
vedeni konzorcij poduzeća predložio je takvu metodu 
i za hramove Abu Simbel. U prvom redu predviđena je 
izgradnja jednog nasutog zagata ispred hrama. Ovo 
s razloga, što će se rijeka Nil zbog napretka radova 
na velikoj brani na tom mjestu usporiti već do sep¬ 
tembra 1964. god. za oko 8 m. Ovaj zagat ima 370.000 
m 3 kamenog i pješčanog nasipa, a za njegovo otješnje- 
nje treba pobiti 13.000 m 2 Larssen-čeličnog žmurja. 
Paralelno s izgradnjom ovog zagata obavlja se otkop 
našlo ja nad samim hramom. Radi se o iskopu i odvozu 
oko. 150.000 m 3 pješčenjaka. Ovaj rad se obavlja bez 
upotrebe eksploziva i uz najveći oprez, jer su stijene i 
strop podzemnog hrama već napuknuti. Strop hrama 
podupire se za vrijeme ovih radova, a pukotine sani¬ 
raju injekcijama. 

Nastavno na ove radove slijedi sječenje stijena i 
stropova podzemnih hramova u blokove težine 20—30 
tona. Pojedini blokovi odvoze se na deponiju nepo¬ 
sredno uz novi položaj ovih hramova i ovdje istova- 
ruju pomoću portalne dizalice. Računa se da će svega 
f rebati prenijeti oko 5.800 m 3 takvog zida. Izgradnja 


hramova je na obližnjem mjestu koje je za 64 m više, 
i udaljeno za oko 180 m od prvotnog položaja. (SI. 2). 
Sastav hramova obavlja se uz pomoć jedne privremene 
skele i izgradnje jedne armirano-betonske konstrukcije, 
na koju će biti ovješeni pojedini elementi-bolokovi 
hrama. Iznad ove konstrukcije će se izvesti betonska 
kupola, koja će preuzeti opterećenje nasipa. 

V. J. 

SANIRANJE BETONSKIH ZIDOVA KOMORA 
DVOSTRUKE SPLAVNICE KACHLET POMOĆU 
CEMENTNIH INJEKCIJA 
»Die Bautechnik« — April 1964 

Usporna stepenica Kachlet na Dunavu građena je 
1922—1927. godine, a nalazi se cca 3,5 km uzvodno 
od Passaua. Objekat je građen od betona. Splavnice 
ovog objekta su u neprekidnom pogonu od 1925. (si. 
la, b). 

Beton za komore splavnice rađen je s 120 kg ce¬ 
menta na 1 m 3 betona, a za njihove ulazne i izlazne 
objekte sa 160 kg cementa na 1 m 3 betona (si. 2). Za 
pripremu betona upotrebljavao se šljunak iz Dunava, 
i to većinom u onom stanju u kakvom se vadio tj. bez 
separiranja. Beton je ugrađivan i nabijan ručno. 

Na vodnoj strani zidova splavnica nabačena je 
1929—1930. torkretna žbuka, a u 1957. izvedena je, iz¬ 
među strojarnice i ulaznog objekta južne splavnice, 
injekciona zavjesa. 

Kasnijim pregledom zidova splavnica kod ispraž¬ 
njenih komora ustanovila su se znatna oštećenja i 
propusnost betona. Beton zidova općenito je bio po¬ 
rozan i drobiv. Na mjestima gdje nije bila nabačena 
pneumatska žbuka iz zidova se lakoćom mogao iz- 
grepsti šljunak i pijesak. 

Naknadno izvedeni istražni radovi i izvađeni uzor¬ 
ci betonske jezgre potvrdili su navedena zapažanja, tj. 
rezultati ispitivanja pokazali su da je šupljikavost be¬ 
tona 24°/o, a čvrstoća cca 50 kg/cm 2 . Propusnost se nije 


mogla laboratorijski ispitati zbog male čvrstoće izva¬ 
đenih uzoraka. 

Na temelju dobivenih rezultata istražnih radova, do¬ 
šlo se do zaključka da je stabilnost objekta u pitanju, 
te da je nužno odmah pristupiti saniranju betona kako 
radi povećanja čvrstoće tako i smanjenja propusnosti. 
Odlučeno je da se saniranje izvede pomoću cementnih 
injekcija. Djelomično se moglo iskoristiti iskustva ste¬ 
čena ranije izvedenim injektiranjem na ovom objektu. 
Međutim, do tada su injektiranjem sanirani samo blo¬ 
kovi masivnog betona, a sada je trebalo injektirati re¬ 
lativno tanke betonske zidove. 

Stoga je odlučeno da se prvo izvede pokusno injek- 
tiranje na 4 izabrane dionice obalnog zida sjeverne 
splavnice. 

Poslovi su povjereni dvjema specijaliziranim fir¬ 
mama. Na prijedlog tih firmi, injektiranje je bušeno 
vertikalno, kroz betonske zidove, i to u nizu bušotina 
koji je bio udaljen cca 80 cm od vodnog lica zida. 
Bušeno je od gornje površine zida do temeljne stijene 
(si. 3). Nije se moglo bušiti u jednom potezu do dna 
jer se od 6—8 m na dolje beton osipavao u bušotinu, 
što je kočilo rad. Stoga se bušenje moralo prekinuti, 
izbušena etaža injektirati, a tek poslije moglo se na¬ 
staviti bušenjem. 

Na ovaj način povećalo se predviđeno bušenje za 
ir /ektiranje na pokusnoj dionici od 1318 m za još 1870 m 
ponovnog bušenja kroz injektiranu cementnu jezgru. 



SI. lb 



SI. 2 

Usvojeni prijedlozi izvođača u vezi s upotrebom 
injekcionih smjesa bili su različiti. Jedan je predlagao 
(bez obrazloženja) injektiranje s injekcionim smjesa¬ 
ma uz upotrebu cementnog faktora 0,5 do 2, a drugi 
s faktorom 2 do 5, s obrazloženjem da je za transport 
cementnih zrna kroz pukotine i šupljine potrebna veća 
količina vode, koja će se, tokom injektiranja pritiskom 
iz smjese, isfiltrirati. 

Sa smjesama uz upotrebu većeg vodocementnog 
faktora utrošeno je na 881 m osnovnog bušenja i 1346 
m ponovnog bušenja 37 t cementa, a sa smjesama uz 
upotrebu malog vodocementnog faktora utrošeno je na 
437 m osnovnog bušenja i 542 m ponovnog bušenja 67 
t cementa, dakle znatno više. Završni pritisak u oba 
slučaja bio je jednak. 

Rad je za oba izvođača obračunat po 1 satu rada 
injektora. 

Za ubrizgavanje 37 tona cementa utrošeno je 701 
sat rada injektora (19 sati 1 tona cementa), a za 67 
tona cementa utrošeno je 233 sata rada injektora (3,5 
sati po 1 toni cementa). 

Ponuđene cijene izvođača za 1 sat rada injektora 
bile su približno u odnosu 2 :3. 



Na temelju dobivenih iskustava i pokazatelja na 
probnim dionicama, glavne radove na saniranju nasta¬ 
vilo je poduzeće Eurosond. Poslije detaljno ispitanih 
smjesa koje su rađene raznim cementima i vodoce- 
mentnim faktorima te plastifikatorima, izabran je 


portland cement finoće meljave između 3600—4000 
cm 2 /g po Blainu, a sa ostatkom od l,8°/o na situ od 
4900 otvora, te 5,4°/o na situ od 10.000 otvora/cm 2 . Kao 
najbolji plastifikator pokazao se Solpenetrit »C«, kod 
dodavanja u količini od 1%. 

Zbog osipavanja betona u injekcionim bušotinama 
prvo se injektiralo kroz horizontalno izbušene bušo¬ 
tine u zoni zidova ispod 6—8 m dubine, pa na dolje 
do temeljne stijene. Na ovaj način smanjeno je ponov¬ 
no bušenje na 0,4°/o osnovnog bušenja (si. 4). 

Injektirano je u etažama od 2—4 m, s pritiscima do 
15 atm. Ubrizgavanje se započelo smjesama priprem¬ 
ljenim s vodocementnim faktorom 2, a kad se posti¬ 
gao pritisak, prelazilo se na smjese s faktorom do 0,5. 
Pritisak ubrizgavanja mjerio se samoregistrirajućim 
manometrima, a eventualni pomaci zidova — na kon¬ 
trolnim instrumentima (si. 5 i 6). Tolerirali su se po¬ 
maci od maks. 2 mm, jednaki onima koji su se po¬ 
javljivali i u periodu između punjenja i pražnjenja 
komora. 



SI. 5 


Uspjeh injektiranja kontroliran je bušenjem na sva¬ 
kih osam metara saniranog zida. Pokazalo se da 
je broj kontrolnih bušenja bio premalen, ali zbog ve¬ 
likih troškova moralo se odustati od daljnih kontrolnih 
bušenja. 

Izvađeni kontrolni uzorci imali su uglavnom glatku 
površinu, pore i šupljine zapunjene cementnom smje¬ 
som, te su se mogli vaditi u dužim komadima. Bilo je 
uzoraka s vidljivo velikim šupljinama koje nisu bile 
ispunjenje injekcionom masom. Bušotine koje su slu¬ 
žile za jezgrovanje upotrebljavale su se i za ispitiva¬ 
nje propusnosti. Rezultati ispitivanja pokazivali su još 
uvijek veliku propusnost, pa je za preuzimanje rada 
bio postavljen blagi kriterij od 4 l/min po 1 etaži kod 
pritiska od 3 atm, a 8 l/min po 1 etaži kod pritiska 
od 5 atm. 

Čvrstoće betona ispitivane su na uzorcima jezgre 
0 300 mm a dužine 20 cm (si. 7). 

Sanirani beton imao je vrlo različite rezultate čvr¬ 
stoće, od 128 kg/crn* do 429 kg/cm 2 . Srednja vrijednost 
na 15 uzoraka bila je 220 kg/cm 2 . 



SI. 6 


Na saniranju obiju splavnica izvedeni su ovi radovi: 


bušenje za injektiranje 44 600 m 

bušenje s vađenjem jezgre 1 600 m 

ponovno bušenje 1 995 m 

vrijeme ubrizgavanja — rada stroja 12 600 sati 
utrošeno cementa 2 300 t. 


Pri ukupnoj kubaturi zidova splavnica od 55 000 
m 3 , iznosilo je: 



SI 7 


bušenje po 1 m 3 betona 0,88 sati 

vrijeme ubrizgavanja po 1 m bušotine 0,26 sati 
utrošak cementa po 1 m bušotine 48 kg 

utrošak cementa po 1 m 3 betona 42 kg, 


odnosno ukupno je utrošeno 1,266.000 DM za saniranje 
betona zidova splavnica tj. 23 DM 1 m 3 injektiranog 
betona. Po 1 kg ubrizganog cementa plaćeno je 0,56. 
DM. 

Na temelju postignutog rezultata saniranja može se 
zaključiti: 

— Cementnim injekcijama uspjelo je u znatnoj mje¬ 
ri poboljšati čvrstoću betona i sigurnost objekta, 

— naknadnim saniranjem cementnim injekcijama 
nije moguće dostići onu kvalitetu betona koja 
se danas postiže modernim načinom i postupci¬ 
ma betoniranja, 

— upotrebom samo postupka injektiranja nije mo¬ 
guće naknadno postići onu nepropusnost betona 
koja se normalno traži i danas postiže. 

G. Greiner 

ISKUSTVA IZ DETALJNE ODVODNJE 

Wasser unđ Boden, 10/1963 — Hamburg 

Odvodnja je važna mjera za intenzifikaciju poljo¬ 
privredne proizvodnje i bez nje nije moguće zamisliti 
bilo kakvu trajnu proizvodnju, jer su naše klimatske 
i pedološke prilike takve da traže osim prirodnog dre- 
niranja i umjetno, putem umjetnih kanala. Iskustva iz 
tog područja potrebna su i korisna kod projektiranja 
odvodnih sistema, a naročito kod detaljne unutrašnje 
odvodnje. 

U Evropi se za polaganje drenskih cijevi koriste 
strojevi koji ubrzavaju i pojednostavljuju posao. Me¬ 
hanizacijom ovih radova, pokazala se potreba za no¬ 
vim materijalima. 

Polivinil i polietilen su materijali koje se upotre¬ 
bljava. Tla koja trebaju odvodnju, moraju se pravo¬ 
vremeno drenirati, što je u kišnim godinama teško iz¬ 
vesti. Primjenom polivinskih drenažnih cijevi, bilo je 
moguće izvršiti drenažu i u zimskim mjesecima. Poli¬ 
vinil je skuplji, ali je zbog svojih tehničkih prednosti 
ipak uzet u obzir. Za odvodnju upotrebljavaju se ci¬ 
jevi s promjerom od 38 mm, iz razloga da bi takve 
cijevi imale ista hidraulička svojstva kao i glinene ci¬ 
jevi promjera 5 cm, a sabirne cijevi izrađuju se u pro¬ 
mjerima od 65, 80 i 100 mm. Istraživanjima Instituta 
za kulturnotehničko građevinarstvo univerziteta u Go- 
ttingenu, pokazalo se je da zahtjevi koji se postavljaju 
za drenske cijevi mogu biti zadovoljeni polivinilskim 
cijevima. 


Odavno se kod drenaže pojavljuje problem zamu- 
ljivanja ili inkrustacija. Da bi se to onemogućilo, ugra¬ 
đuju se filtarske materije, organskog ili anorganskog 
porijekla. U tu svrhu upotrebljava se pepeo iz kotlar- 
nica, ili treset u nizinskim područjima Holandije i Nje- 

mačke. Nedostatak ovog postupka je da filtarski sloj 
samo pokriva a ne oblaže potpuno čitavu cijev. Kod 
primjene granuliranog pepela potrebno je za površinu 
od 1 ha oko 25 t materijala. Uslijed takvog opterećenja, 
u vlažnom razdoblju godine dolazi do zbijanja tla i po¬ 
trebe rahljenja podrivačima. Zato se pošlo drugim pu¬ 
tem u zaštiti cijevi od prodiranja zemlje u cijev, i to 
oblaganjem čitave cijevi staklenom vunom. Danas već 
postoje strojevi koji polažu puni filtar, tako da je to 
moguće provesti i kod tala s tekućim pijeskom. Ovim 
načinom omogućeno je drenirati i takva tla gdje ispod 
tankog površinskog glinastog sloja dolazi sloj pijeska, 
a takvih površina ima i kod nas mnogo uz rijeke. 


Zbog primjene novih materijala cijene drenaže su 
se povisile. Međutim, primjenom novih drenskih stro¬ 
jeva i novih materijala, smanjuje se broj potrebnih 
radnih mjesta, a također i investicije za drenažu. Ne 
želi se ipak kazati da glinene cijevi treba izbaciti iz 
upotrebe. U Njemačkoj se godišnje drenira oko 45.000 
ha površina, i tendencija je za stalnim povećanjem te 
površine, što pokazuje koliku važnost ima racionaliza¬ 
cija radova oko drenaže i koliko se može uštediti sred¬ 
stava primjenom modernih strojeva i materijala. 

Ing B. Đaković 


Kongresi i sastanci _ 

SAVETOVANJE O PROBLEMIMA KLIZIŠTA 

(Kijev — SSSR, 1964.) 

Dr Ing. Petar Anagnosti, Beograd 


Uvod 

Izvanredna aktuelnost i akutnost problema kli¬ 
zišta, njihovog proučavanja i saniranja, manife- 
stovala se u nekoliko proteklih godina u ćelom 
svetu. Osvajanjem novih površina u cilju urbani¬ 
zacije, komunikacija ili izgradnje industrijskih ili 
vodoprivrednih objekata, intenzitet radova i visoki 
zahtevi sigurnosti objekata nametnuli su rešava- 
nje problema klizišta na kvalitetno novi način od 
onog koji je bio svojstven graditeljima početkom 
ovog stoleća. Palijativna i iskustvena rešenja za¬ 
snovana na analogiji i »iskustvu« ne mogu više da 
odgovore savremenim zahtevima u pogledu sigur¬ 
nosti i u isto vreme potencirane ekonomske oprav¬ 
danosti svih mera i radova koji se preduzimaju pri 
sprečavanju ili sanaciji pojava klizišta. 

Ministarstvo višeg i srednjeg obrazovanja SSSR 
organizovalo je u Kijevu od 1. do 7. juna 1964. 
god. Savetovanje naučnih instituta, visokih škola, 
projektnih i proizvodnih organizacija, s temom: 
»Proučavanje klizišta i mera za njihovo spreča¬ 
vanje i sanaciju«. Prikupljanje materijala za sa¬ 
vetovanje je trajalo ćelu 1963. god., tako da su na 
savetovanju prikazani referati o mnogobrojnim 
klizištima i problemima njihovog izučavanja i sa¬ 
niranja ili sprečavanja. Celokupan prilaz ovom 
problemu se može oceniti kao sistematsko, kom¬ 
pleksno i organizovano rešavanje jednog gorućeg 
problema koji ne trpi odlaganje, jer klizišta ne 
izazivaju samo štete materijalne prirode, već če¬ 
sto stvaraju katastrofe masovnog karaktera s ve¬ 
likim brojem ljudskih žrtava (Čile 1962. i Italija 
1963. god.). 

U izlaganju koje sledi izneće se principijelni 
stavovi koji su na savetovanju istaknuti u prvi 
plan, uz pripadajući komentar i analizu. 


Problemi analize klizišta kao pojave 

Problemi vezani za pojavu klizišta ne prate sa¬ 
mo građevinske radove u užem smislu, jer i kod 
rudarskih radova u otvorenim kopovimaj pri raz¬ 
radi majdana i si., također se javljaju kjizišta. 
Uzroci pojave klizišta nisu samo prirodni, jer na 
njih deluju ljudi koji menjaju neke prirodne od¬ 
nose, oblike ili stvaraju nove uticaje koji remete 
prirodnu ravnotežu. Klizišta se ne mogu shvatiti 
kao »viša sila« koja se ne može predvideti i savla¬ 
dati, već kao svaka druga prirodna pojava, ne tako' 
retka, koja ima svoje zakonitosti, preduslove i ne¬ 
posredne uzročnike nastajanja, i čije se izučavanje 
može metodološki definisati i obuhvatiti. Kao re¬ 
zultat takvog izučavanja proizlaze konkretne me- 
re sanacije ili sprečavanja pokreta zemljanih ili 
stenskih masa, koje nazivamo klizištima. Zbog gru- 
pisanja problema, na samom savetovanju referati 
su bili svrstani u prve tri teoriske grupe, i to: 

Klizišta u SSSR prema regionima i metodama 
njihovog izučavanja, 

Teorija procesa nastajanja i kretanja klizišta 
s ocenom stabilnosti padina; 

Reološka svojstva i problem trajne čvrstoće 
glina; 

te u tri sledeće primenjene teme: 

Sanacione mere pri odbrani gradova od klizišta, 

Iskustvo projektovanja i građenja sanacionih 
građevina na putevima, 

Klizišta u majdanima i mere za njihovo spre¬ 
čavanje. 

Metodika izučavanja klizišta 

Ovom problemu je bilo posvećeno 17 referata 
s ilustracijama primera klizišta koja su bila osma¬ 
trana. Teškoće u donošenju opštih zaključaka su 

bile u neusaglašenoj terminologiji i klasifikaciji 
pojava. Ipak za klizišta koja se javljaju u ravni¬ 
čarskim oblastima SSSR mogu se izdvojiti karak¬ 
teristični tipovi i prognozirati pojave novih klizi¬ 
šta u sličnim prirodnim uslovima. 

U brdskim predelima je vrlo teško utvrditi ka¬ 
rakteristične tipove usled velike raznolikosti u 
sredinama gde se klizišta javljaju. Uočeno je da 
su znatno češća klizanja površinskog pokrivača, 
a rede su osnovne mase zahvaćene većim pokre¬ 
tima. Intenzitet i učestanost klizišta su veći u mla¬ 
đim geološkim formacijama (Kavkaz, Karpati) ne¬ 
goli u starim (Ural) i tamo gde klimatski uslovi 
(naročito padavine, otapanje snega i si.) pogoduju 
stvaranju preduslova za pojavu klizišta. Oblasti 
gde su intenzivniji građevinski radovi koji su ne¬ 
minovno praćeni usecanjima u padinske strane do¬ 
lina ili njihovim opterećivanjem, i oblasti pojača¬ 
ne seizmičnosti su ocenjene kao one gde se češće 
javljaju klizišta. Naglašena je potreba da se opi¬ 
sne analize klizišta, koje se daju u većini slučajeva 
»intuitivno« i zavise većinom od stepena iskusnosti 
lica koje takvu ocenu daje, zamene numeričkim 
analizama zasnovanim na podacima terenskih i la- 
boratoriskih merenja izvršenih savremenim me- 
' todama mehanike tla, geotehnike (mehanike ste- 
ne) i geofizike. Kao karakterističan primer jedne 
česte »intuitivno« ocenjene pojave kao uzroka kli¬ 
zištu, navedena je sufozija, čija se uloga u stva¬ 
ranju klizišta često precenjuje. 

Proces nastajanja i kretanja klizišta 

Neophodan predmet izučavanja na osnovu ko¬ 
jeg se mogu ispravno planirati mere sanacije ili 
sprečavanja klizišta je proces koji se razvija pri 
pojavi klizišta. Osnovu za izučavanje ovog procesa 
pruža jasno razdvajanje elemenata u s 1 o v a u ko¬ 
jima se javlja klizište, a to su: geološka građa, hi- 
drogeološki, geografski tj. hidrološki i klimatski 
uslovi, od faktora — izazivača koje čine pro¬ 
cesi koji se odigravaju pod navedenim uslovima. 
Najzad, onaj faktor bez kojeg ne bi neposredno 
došlo do pokretanja masa treba označiti kao uz¬ 
ročnik pojave, a sam neposredni povod za 
pokretanje može biti neki slučajan i sam po sebi 
beznačajan faktor. 

Istaknuto je da za pravilnu analizu procesa 
nastajanja i kretanja klizišta treba osigurati za¬ 
jednički rad više specijalista, jer analiza jednog 
stručnjaka u većini slučajeva vodi u zastranjiva¬ 
nje. 

U diskusiji o izboru načela za izvršenje mera 
sanacije, poseban interes je izazvao predlog o »e- 
tapnoj sanaciji« (Ter-Stepanjan) koji u stvari ide 
za tim da se poboljšanje postiže u sukcesivnim eta¬ 
pama uz stalno osmatranje i kontrolu efekta već 
primenjenih mera. Ovakav postupak je ocenjen 
kao opravdan u slučajevima kada brzina procesa 
klizišta ne ugrožava objekte ili živote ljudi, tako 
da se može u nekom vremenu pratiti efekat deli- 


mičnih mera. U slučajevima kada je neophodna 
brza intervencija, etapna sanacija nosi u sebi znat¬ 
niji rizik. 

Reološka svojstva materijala u procesima klizišta 

Istaknuta je korisnost reoloških koncepcija za 
rešavanje problema stabilnosti ili deformacija u 
vremenu, i napomenuto je, da reološke analize 
trebaju biti dopunjene izmenama u kvalitetu ma¬ 
terijala usled nemehaničkih procesa koji se odi¬ 
gravaju u međuvremenu. Ovde se misli na geo¬ 
loške, hidrogeološke, biološke, klimatske i druge 
faktore koji utiču na fizička i mehanička svojstva 
materijala. Napomenuto je,, da su fizičko-mehanič- 
ka svojstva glinenih materijala složenija od onih 
koje može da obuhvati uobičajen Coulombov za¬ 
kon čvrstoće na smicanje i pored uvođenja u ra¬ 
čun pornog pritiska. S obzirom na relativno novu 
koncepciju primene reologije u problemima klizi¬ 
šta, svi podneti referati su ocenjeni kao diskusio- 
ni, kao i sledeći problemi: 

— uloga reoloških pojava u procesima koji se 
javljaju kod klizišta, 

— kriterijum plastično viskoznog tečenja (pu¬ 
zanja), 

— uslovi za opadanje čvrstoće na smicanje gli¬ 
nenih materijala pri deformacijama u vre¬ 
menu pod stalnim opterećenjem, 

— metodika kvantitativnog korišćenja reolo¬ 
ških koncepcija u procesima klizišta. 

Opšta ocena izražena na savetovanju je bila 
u prilog svestranijem i intenzivnijem proučava¬ 
nju reoloških karakteristika glinenih materijala, 
čime se omogućava postavljanje realnijih račun¬ 
skih shema koje služe za tačnije numeričke vred- 
nosti koeficijenata sigurnosti, što opet doprinosi 
većem ekonomskom efektu radova. Praksa uglav¬ 
nom pokazuje da se procesi klizanja javljaju na 
padinama, koje dulji period vremena stoje stabil¬ 
ne. Promene koje dovode do deformacija su ak¬ 
tivne sile koje potiču od ljudskog delovanja, i pro¬ 
mene u otpornim silama. U onim slučajevima kada 
se ne mogu zapaziti očigledni uzroci pojavi klizi¬ 
šta, reološke pojave, kao puzanje — trajna lagana 
deformacija i pad čvrstoće na smicanje u vremenu 
mogu biti pravi uzrok. Nekad ove pojave pret¬ 
hode burnom, naglom deformisanju tla, koje je la¬ 
ganim procesom dovedeno u stanje nestabilnosti. 

Otpornost glinenog tla na smicanje je srazmerno 
srednjem hidrostatičkom naponu pritiska koji vla¬ 
da u tačci neprekidne sredine koju posmatramo, 
strukturnim cementacionim vezama i vezama koje 
zavise od sadržaja vode u tlu. U zavisnosti od vrste 
glinenog tla, stanja vlažnosti i strukture, pojedini 
navedeni faktori mogu imati većeg ili manjeg ude- 
la u ukupnoj čvrstoći. 

Kod krutog glinenog tla jake strukture 
veze, koje zavise od sadržaja vode, su zanemarlji- 
vo male u odnosu na ostale komponente čvrstoće. 

Kod pseudo-plastičnog tla (peskovite 
gline) sve tri komponente čvrstoće su veličine istog 
reda. 

Kod plastičnog tla dominiraju veze koje 
zavise od stanja vlažnosti. 

Momentana čvrstoća kod brzog opte¬ 
rećivanja tla je najveća, jer su zastupljene sve tri 
komponente. 

Trajna čvrstoća može zavisiti od sred¬ 
njeg hidrostatičkog pritiska i od strukturnih veza, 
ili samo od srednjeg hidrostatičkog pritiska uko¬ 
liko je deformacija tla dovoljno velika da razori 
strukturne veze. 

Uslov pod kojim se javlja puzanje je ona veli¬ 
čina napona smicanja koja je veća od trajne čvr¬ 
stoće a manja od momentane čvrstoće. Krute gli¬ 
ne, prema ovome, nisu podložne pojavi puzanja, 
pseudo-plastične su donekle podložne, a kod pla¬ 
stičnih glina su pojave puzanja redovne. Tikso- 
tropne pojave (očvršćenje) kod glinenog tla su ta¬ 
kođer uočene, naročito kod glina s niskim vredno- 
stima cementaciono-strukturne čvrstoće, a posledi- 
ca su smanjenja vlažnosti i koloidalnih procesa, ko¬ 
jima se veze zavisne od sadržaja vode pretvaraju 
u cementacione veze. 

Sanacione mere i građevine 

Najveći broj referata na savetovanju je treti¬ 
rao probleme sanacionih mera. Kao osnovna ka¬ 
rakteristika ovih mera i građevina je njihovo viso¬ 
ko koštanje, koje dostiže i do jedan i po milijuna 
dinara po metru fronta klizišta. Ovako visoko ko¬ 
štanje zahteva analizu metoda saniranja kao i po¬ 
trebe za saniranjem uopšte, ukoliko se alternativ¬ 
no ne preseljava ugroženi objekat van zone klizi¬ 
šta. Prilikom izbora mera sanacije potrebno je 
uvek numeričkom analizom dokazati efekat pri- 
menjene mere, jer ako je efekat mali i ne osigura¬ 
va stabilnost, usvojena sanaciona mera ili građe¬ 
vina nije ekonomski opravdana. 

Ukoliko se ne vodi računa o kompleksnosti uz¬ 
roka koji stvaraju jedno klizište, može se lako de¬ 
siti da pojedina mera ne da željeni efekat. Prilikom 
planiranja sanacije treba voditi računa o klimat¬ 
skim uslovima pri radovima izvođenja, i o pravil¬ 
nom redosledu izvođenja sanacionih mera i radova. 

Osnovni radovi primenjivani kod sanacija su: 

— Ublažavanje nagiba kosina, naročito izra¬ 
dom stabilizujućeg nasipa u nožici, od pro- 
pustljivog materijala (pesak, šljunak, kame¬ 
na sitnež) koji ne stvara novi uspor podzem¬ 
nih voda u domenu klizišta. 

— Drenaža podzemnih voda, pod uslovom da 
se vodonosni horizont nalazi u materijalima čiji 
koeficijenat filtracije ima red veličine najmanje 
IO -3 cm/sec. 

— Zaštita od erozije kosina na rečnim i mor¬ 
skim obalama se sprovodi uobičajenim metodama 
primenjivanim kod regulacije vodotoka. 


— Prihvatanje i evakuacija površinskih i atmo¬ 
sferskih voda . 

— Mehaničko sprečavanje pokreta se ostvaru¬ 
je građevinama, kao što su potporni zidovi, redovi 
šipova, balastni nasip, zamena materijala iz zone 
gde se javlja klizna površina, itd. 

— Stabilizacija promenom fizičko-mehaničkih 
karakteristika tla se retko primenjuje usled viso¬ 
ke cene ili vremenski ograničenog efekta. Od po¬ 
sebnog interesa je metoda žarenja glinovitih ma¬ 
terijala propuštanjem struje vrelih plinova ili sa- 
gorevanjem pogodnog goriva u posebno izrađenim 
komunikacijama sistemom aeracionih galerija, bu¬ 
nara i bušotina. 

— Mere predohrane se moraju primenjivati u 
područjima gde se očekuje stvaranje klizišta. U 
ove mere treba uključivati i propise o dozvoljenom 
načinu i obimu građevinskih radova u ovakvim 
područjima. Mere šumske melioracije treba da su 
u skladu s potrebnim korisnim dejstvom vegeta¬ 
cije. Vegetacija bez održavanja, (naročito šumska) 
koja je previše gusta, koja uvećava vlažnost tla a 
praktično ga ne armira korenjem, i pored toga još 
opterećuje kosinu — ne samo da nije korisna već 
i pogoršava uslove stabilnosti takve padine. 

Klizišta u stenskim masama 

Ova klizišta se javljaju kod majdana i u rudar¬ 
skim radovima, na otvorenim kopovima. Stabilnost 
kosina u stenskim masama zavisi od čvrstoće stene 
kao monolitnog uzorka, karaktera i intenziteta iš- 
pucalosti ili uslojenosti i veličine otpornosti na 
smicanje (klizanje) po ovim privilegovanim rav¬ 
nima (anizotropije). Na stabilnost slabo vezanih 
stena ili stena podložnih vetrenju, kaolinizaciji i 
si. utiču klimatski faktori i podzemna voda, pored 
već navedenih faktora mehaničke prirode. Za ove 
vrste stena je od naročite važnosti odrediti ne sa¬ 
mo graničnu otpornost na smicanje već i oblast na¬ 
pona koja izaziva puzanje (plastično-viskozno te¬ 
čenje). 

Istaknuto je da postojeće računske sheme teo¬ 
rije granične ravnoteže za homogene materijale ne 
zadovoljavaju fizičke uslove problema: anizotro- 
piju i kretanje masa kao krutih tela po privilego¬ 
vanim površinama uz stvaranje pojedinih zona 
koncentracije koje menjaju naponsko stanje i iza¬ 
zivaju preraspodelu napona, što vodi ili progresiv¬ 
nom lomu ili stabilizaciji. 

Kod klizišta u stenskim masama imamo sledeće 
tipove: 

Osipanje tj. spuštanje pojedinačnih komada 
stene niz kosinu običnim odvaljivanjem i kotrlja¬ 
njem. 

Urnis (obrušavanje) tj. naglo odvaljivanje i 
spuštanje većih masa niz kosinu duž neke izra¬ 
žene podeone (klizne) površine, obično strmog na¬ 
giba. 

Klizanje tj. lagano pomeranje većih masa 
duž podeone (klizne) površine, obično blažeg na¬ 
giba. 

P 1 a z i n a tj. tečenje vodom zasićenih masa 
poremećene strukture. 

Prolom tj. vertikalno spuštanje masa usled 
remećenja strukture niže ležećih horizonata, a bez 
podeone (klizne) površine u osnovi pokrenute mase. 

Osvrt na izncte probleme i stavove 

Problemi koji su tretirani na savetovanju i koji 
su ukratko ovde izloženi, ukazuju na izvanrednu 
kompleksnost u izučavanju problema klizišta na 
kojima sarađuju istaknuti stručnjaci iz domene in¬ 
ženjerske geologije (Popov, Zolotarev), mehanike 
tla (Citovič, Denisov, Maslov), mehanike neprekid¬ 
nih sredina i reologije (Vjalov, Ter-Stepanjan, 
Goldštajn), koloidne hernije, itd. Specijalne osma- 
tračke stanice u reonima aktivnih klizišta, od ko¬ 
jih polovina obavlja osmatranja već preko 15 go¬ 
dina, omogućile su prikupljanje dragocenih poda¬ 
taka o procesima nastajanja i kretanja klizajućih 
masa. Priličan broj instituta širom zemlje, koji 
imaju na raspoloženju znatna materijalna sred¬ 
stva, i veliki broj saradnika raznih nivoa struč¬ 
nosti — pružaju solidnu osnovu za studiozni rad 
i daljnji napredak u istraživanjima. 

Korišćenje iskustava i dostignuća nauke i teh¬ 
nike van granica SSSR danas više nije ničim spre- 
čeno, i na to se apeluje u generalnim referatima 
(Maslov, Drannikov). 

I pored navedenih uslova za razvoj teorijske i 
praktične strane proučavanih problema, nameće 
se utisak o nedovoljnoj povezanosti akademske 
avangarde tj. teorijskog rada instituta i visokih 
škola s proizvodnim organizacijama. Dok na jed¬ 
noj strani imamo izvanredno logične i jasno defi- 
nisane hipoteze i teorije, zasnovane na savreme- 
nim koncepcijama mehanike neprekidnih sredina, 
nedostaju primeri kada su ove koncepcije i s ka¬ 
kvim uspehom primenjene na rešavanju konkret¬ 
nih problema. S druge strane, izneti primeri re- 
šavanja konkretnih problema ostajali su na kla¬ 
sičnim metodama analize stabilnosti. 


Ako usporedimo metodologiju rešavanja slič¬ 
nih problema u zemljama Zapadne Evrope sa raz¬ 
vijenom mehanikom tla (Engleska, Švedska, Nor¬ 
veška itd.) uočava se veća povezanost teorijskih 
shema s konkretnim izučavanjem problema. Na 
istoj liniji je bio i referat prof. Šuklje (Ljubljana) 
gde je tretirano pitanje odnosa vremena potreb¬ 
nog za lom tj. burnu manifestaciju klizišta i br¬ 
zine deformacije puzanja odnosno veličine odgo¬ 
varajuće konačne deformacije. 

Teoriske sheme koje su u primeni u zapadno¬ 
evropskim zemljama nisu generalnog karaktera i 
sadrže uprošćenja koja se s principijelnog stano¬ 
višta ne mogu obraniti. Npr. konstante pornog pri¬ 
tiska u Skemptonovoj jednačini nisu mehaničke 
konstante već parametri koji zavise, pored osta¬ 
log, i od naponskog stanja uzorka ispitivanjem ko¬ 
jeg su određene, ali su se pokazale kao korisne za 
niz praktičnih rešenja i dovoljnom tačnošću ka¬ 
snije merenih vrednosti na objektu upoređeno sa 
sračunatim veličinama na osnovu ovakve teorije. 

Ovakav stil rada potiče od osnivača savremene 
mehanike tla, pok. Terzaghija, koji je isticao pri¬ 
bližnost svojih teoriskih shema, u kojima je bio 
uvek istaknut osnovni fenomen, odlučujući u da- 
tom kompleksu. 

Upoznavanje naše stručne javnosti s rezultati¬ 
ma ovog savetovanja je potrebno, jer intenzitet 
građenja u našoj zemlji, koji raste iz godine u go¬ 
dinu, sve češće postaje uzrok pojavama klizišta. 
Potrebno je da se ovim pojavama prilazi na savre- 
men i tehnički ispravan način i da se rešenja traže 
koordinacijom odgovarajućih stručnjaka uz maksi¬ 
malno korišćenje istražnih radova i postojećih mo¬ 
gućnosti numeričke provere, usvojenih rešenja sa¬ 
nacije ili preventive. Rezultati izneti na ovom sa¬ 
vetovanju jasno pokazuju da je to ujedno i naj- 
ekonomičniji put, bez obzira na prividno veće in¬ 
vestiranje sredstava u istraživanja i prethodna is¬ 
pitivanja. 


Iz Saveza građevnih inženjera i tehničara Hrvatske 



VI SJEDNICA IZVRŠNOG ODBORA SAVEZA GRA¬ 
ĐEVNIH INŽENJERA I TEHNIČARA HRVATSKE 

8. prosinca 1964. održana je u Zagrebu VI sjednica 
Izvršnog odbora Saveza građevnih inženjera i tehničara 
Hrvatske, mandatnog perioda 1963-1965, s ovim dnev¬ 
nim redom: 

1. Formuliranje preporuka i zaključaka s IV ple¬ 
numa SGITH od 23. XI 1964. u Rijeci, 

2. Isplata novogodišnje nagrade radnicima ureda 
SGITH i uredništva »Građevinar« za 1964. u vi¬ 
sini jednomjesečnih primanja, 

3. Preporuke članstvu za posjet XII međunarodne 
izložbe mehanizacije i opreme »BAUMA« u Mun- 
chenu od 13—21. ožujka 1965. 


4. Izvještaj o sjednici Izvršnog odbora SITI! odr¬ 
žanoj 3. XII 1964. 

5. Prijedlog za formiranje komisije za izradu na¬ 
crta novog Statuta SGITH i suradnja u radu s 
istoimenom komisijom SITH. 

6. Razno: 

a) pitanje smještaja ureda SGITH, DGIT Zagreb, 
i redakcije »Građevinar«. 

Izvršni odbor SGITH donio je slijedeće 

Preporuke i zaključke 

1. Na temelju ovlaštenja IV plenuma SGITH odr¬ 
žanog 23. studenog 1964. u Rijeci formulirani su za¬ 
ključci, s tim da se u cijelosti s odgovarajućim mate- 

rijalima objave u časopisu »Građevinar« i dostave nad¬ 
ležnim organima. 

2. Prema odredbi čl. 29 Statuta Saveza inženjera i 
tehničara Jugoslavije i na temelju odluke Saveznog 
Izvršnog Vijeća o dodjeljivanju novogodišnje nagrade 
radnicima i službenicima, objavljene u Službenom listu 
SFRJ br. 46/1964, odobrava se isplata novogodišnje na¬ 
grade službenicima SGITH i časopisa »Građevinar« 
koji su u redovnom i honorarnom radnom odnosu, a 
u visini predviđenoj u citiranoj odluci. 

3. Preporučuje se članstvu posjet XII međunarodne 
izložbe građevne mehanizacije i opreme »BAUMA«, 
koja se održava u Miinchenu 13. do 21. ožujka 1965. 
Organizaciju kolektivnog putovanja objavit će se nak¬ 
nadno. 

4. Prima se na znanje izvještaj potpredsjednika 
SGITH Ing. Klepca o sjednici Izvršnog odbora SITH od 
3. prosinca 1964, a napose o organizaciji predstojećeg 
savjetovanja u Puli o regulaciji rijeke Mirne i Raše, 
o čemu blagovremeno obavjestiti sve hidrotehničare. 

5. U komisiju za izradu nacrta statuta Saveza gra¬ 
đevnih inženjera Hrvatske određuje se: Ing. Josip Kle- 
pac, potpredsjednik SGITH, Milan Jančiković, I tajnik 
SGITH, i Ing. Milan Mrvoš, član Izvršnog odbora 
SGITH. Komisija će surađivati s odgovarajućom komi¬ 
sijom SITH. Komisija će pristupiti radu tek po dono¬ 
šenju novog statuta SGIT Jugoslavije, koji će biti iz¬ 
nijet pred Kongres SGITJ u Beogradu 1965. 

6. Po pitanju proširenja uredskih prostorija SGITH, 
DGIT Zagreb i uredništva »Građevinar« podnijeti za¬ 
htjev predsjedniku DIT Zagreb, a kopiju zahtjeva uru¬ 
čiti predsjedniku SITH Ing. Borisu Bakrač. 

7. Preporuča se svim organizacijama aktivno sudje¬ 
lovanje u radu simpozija kojeg će početkom 1965. or¬ 
ganizirati Sekretarijat za industriju SIV i Sekretarijat 
narodne obrane SIV o mjerama za sprečavanje ele¬ 
mentarnih katastrofa, koje zadiru u oblast građevinar¬ 
stva. Prijave referata i koreferata treba dostaviti do 
18. XII 1964. SITH, a kopiju ovom Savezu. 

I TAJNIK: PREDSJEDNIK: 

Milan Jančiković Ing. Mišo Bauer 

DONIJET ĆE SE ODLUKE O IZGRADNJI I FINAN- 
SIRANJU KOMUNALIJA NA TERITORIJU GRADA 

Šibenika 

Šibenik. Građevinska sekcija inženjera i tehničara 
u Šibeniku organizirala je diskusiju među članstvom 
o prednacrtu triju odluka iz oblasti građevinarstva, 
koje Skupština općine Šibenik treba da uskoro donese. 
To se u prvom redu odnosi na odluku o uređenju grad¬ 
skog zemljišta na području grada Šibenika, odluku o 
doprinosu za korištenje zemljišta i odluku o osnivanju 
Fonda za uređenje i korištenje gradskog zemljišta. 

Članovi DIT prihvatili su i pozdravili ovu, da kaže¬ 
mo zakašnjenu, akciju koja je već ranije sprovedena 
u mnogim gradovima u zemlji. Jedna primjedba je 
stavljena na dosta veliki doprinos koji će, pored osta¬ 
lih, plaćati i budući graditelji obiteljskih kućica. S ob¬ 
zirom da će taksa za zemljište, prema sadašnjem planu, 
graničiti s troškovima izgradnje prve faze zgrade — 


postoji bojazan da se eliminira privatna inicijativa iz¬ 
gradnje stambenog fonda. 

Navedene odluke koje se odnose na izgradnju i fi- 
nansiranje komunalija u Šibeniku, pred samo dono¬ 
šenje raspravit će se prethodno na plenumu općinskog 
odbora SSRN, u savjetu za komunalne poslove i urba¬ 
nizam, kao i na zborovima birača, gdje će članovi DIT 
ponovo uzeti aktivnog učešća i svojim stručnim mišlje¬ 
njem nastojati što pravilnije obrazložiti opravdanost 
prihvaćanja podnesenih prednacrta. 

M. M. 

EKSPANDIRANA GLINA — LECA 

Društvo građevnih inženjera i tehničara Zagreb or¬ 
ganiziralo je 4. studenog 1964. predavanje o ekspandi¬ 
ranoj glini — Leca (light expandet clay agegate). Pre¬ 
davač je bio Dipl. Ing. Steinle iz Beča. 

Dokaz o interesantnosti ove teme bio je, što je velika 
dvorana u DIT bila dupkom puna inženjera i tehni¬ 
čara, koji su pomno pratili predavanje, i nakon toga 
postavljali brojna pitanja. 

Donosimo u izvodu prikaz predavanja. 

Napominjemo, da se ekspandirana glina dobiva pe¬ 
čenjem u rotacionim pećima pri temperaturi 1100—1200 
°C. 



SI. 1 


Svojstva: 

Gotovo okrugla zrnca vrlo malene težine 

Granulacija 0— 3 mm 650 kg/m 3 

„ 3—10 mm 450 kg/m 3 

„ 10—20 mm 350 kg/m 3 

Tolerancije: + 10%. Visoka toplinsko — izolaciona 
sposobnost. Kod rahlo nasutog materijala X 0.08, kod 
cementom vezanog (600 kg/m 3 ) X = 0,15. Potpuno anor¬ 
ganski materijal, dobra izolacija zvuka i u odnosu na 
težinu vrlo visoka otpornost na tlak. Kemijski neutralna 
(pH = 7). 

Struktura: 

U unutrašnjosti granula struktura je celularna a 
pojedine ćelije nisu međusobno povezane, pa ne po¬ 
stoji kapilarni efekt. Kora je glatka (dijelom kao ispu¬ 
cana) sličnih osobina kao opeka. Materijal je otporan 
prema smrzavanju i trulenju. 

Područja primjene: 

1. Rahlo-nasut — za podove, ravne krovove i punjenje 
šupljih zidova. 

2. S manjim dodatkom cementa (1:8 do 1:20) za iste 
grupe kao pod 1. u slučaju kad je potrebna veća 
čvrstoća. Izolaciona sposobnost naročito dolazi do 
izražaja kod izrade podova koji postaju »topli«. Kod 
ravnih krovova s obzirom na poroznost postoji mo¬ 
gućnost pojednostavljenja konstrukcije — otpada 
potreba protuparnih slojeva a izolacija i beton spo¬ 
jeni su u isti sloj. 

3. Kod ovlaženih zidova postoji mogućnost staviti tan¬ 
ki sloj Lece i time stvoriti suhu površinu zida i 
povećati toplinsku izolaciju, što je posebno važno 
kod poljoprivrednih građevina. 

4. Kod izrade betonskih bloketa — Leca se može pri¬ 
mijeniti bez obzira na to kojom se vrstom stroja ra¬ 
di na izradi betonskih bloketa na manju težinu, u 
usporedbi s drugim dodatnim materijalom, sušenje 
je znatno brže, toplinska izolacija je bolja a time 
se ujedno postiže i ubrzanje radnog procesa i velika 
ušteda goriva. Žbuka bolje prianja. 

5. Izrada panoa — postoji mogućnost izrade velikih 
zidnih panoa, velike čvrstoće i izvrsne toplinske izo¬ 
lacije. Ušteda težine iznosi prosječno 20—30% a kod 
dijelova koji su manje izloženi trošenju — ušteda 
na težini može iznositi i 50% i više. 

6. Kod izrade armirano-betonskih konstrukcija može 
se postići beton do MB 300. U tom slučaju izolacija 
igra manju ulogu; velika je ušteda na težini. 


Slika 1 prikazuje ekspandiranu glinu koja je tjednima 
bila položena na površini vode, a da nije primila vlagu. 

Slika 2 prikazuje razne agregate ekspandirane gline u 
naravnoj veličini. Interesenti se mogu za podrobnije 
podatke i tehničku dokumentaciju obratiti na proizvo¬ 
đača: LEĆA, G. m. b. H., Wien I, Karlplatz 1. 

M. Jančiković 


IZ DGIT SREZA I GRADA SARAJEVO 

Društvo građevinskih inženjera i tehničara sreza i 
grada Sarajeva, imajući u vidu sve veća investiciona 
ulaganja zajednice, s time i intenzivniji razvoj radova 
na izgradnji novih i modernizaciji starih putova, uvo¬ 
đenja i primjene novih naučnih metoda u organizaciji 
rada, te da je za uspješnu primjenu svih navedenih 
nastojanja potrebno i adekvatno stručno uzdizanje i 
obuka inženjersko tehničkih kadrova, izvršilo je pri¬ 
premu i organizaciju 15-dnevnog kursa s tematikom 

»Primjena geomehanike na putovima«. 

Potreba za ovim kursom osjeća se kod samih čla¬ 
nova Društva a također i radnih zajednica, koje su 
angažirane na gradnji putova. U želji za što uspješnije 
savlađivanje ove materije, društvo GIT angažiralo je 
za predavače dr prof. ing. Dušana Krsmanovića i prof. 
ing. Emila Janačeka sa njihovim suradnicima. Odštam¬ 
pana su posebna skripta u dva dijela na cca 200 stra¬ 
nica, koje će dobiti polaznici kursa. Cijena kursa je 
40.000 d. S obzirom da ove troškove privredne orga¬ 
nizacije izdvajaju iz fonda za uzdizanje kadrova, oče¬ 
kuje se veliki odaziv slušalaca. 

Kurs će se održati u vremenu od 8—21. februara 
1965. god. u prostorijama Doma IT Sarajevo, Obala 21. 

Tematika kursa obrađena je za nivo obrazovanosti 
građevinskih tehničara sa određenim praktičnim isku¬ 
stvom, a podešena je i za poslovođe, pa i mlađe inže¬ 
njere. Tako će se na kursu uz izlaganje i praktičan 
rad u odgovarajućim laboratorijama geomehaničkog 
zavoda i zavoda za ispitivanje građevinskog materi¬ 
jala, obraditi slijedeće: 

— sondažni radovi i metode terenskih ispitivanja 
i uzimanje uzoraka; 

— geofizičke karakteristike tla, poroznost, kozis- 
tencija, plastičnost; 

— glavne vrste tla, klasifikacija i identifikacija; 

— voda u tlu, kapiiarnost, propusnost i asanacije; 

— unutarnje sile i naponi u tlu i metode ispitivanja; 

— stabilnost padina, naponi, stabilnost i saniranje 
klizišta; 

— zbijenost i stišljivost tla; 

— terenska ispitivanja; 

— metode dimenzioniranja kolovoza i stabilizaci¬ 
ja tla. 

Društvo je voljno da održi i poseban kurs za veći 
broj slušalaca za pojedine radne organizacije, pa bi 
pitanje vremena i uslova, posebnim aranžmanom re¬ 
gulirali, za slučaj da se pojave interesenti. 


Pored ove akcije, Društvo građevinskih inženjera i 
tehničara sreza i grada Sarajevo u suradnji sa sreskim 
društvom elektro-mašinskih IT i Sreskom privrednom 
komorom, radi na izradi studija — programa — pro¬ 
izvodne orijentacije preduzeća »Kovina« iz Visokog. 
Do ovakve suradnje došlo je poslije održanog sastanka 
Sreskog društva IT sa Privrednom komorom u Sara¬ 
jevu. Kako je preduzeće »Kovina« u svom razvoju do¬ 
stiglo granice zanatskog preduzeća, daljnji razvoj i po¬ 
red pozitivnog poslovanja je nemoguć, s obzirom na 
opremljenost osnovnim sredstvima i kadrovima. Za 
razvoj potrebna je jasnija i perspektivnija proizvodna 
orijentacija, pa je za izradu studije, kao i programa 
za izradu investicione dokumentacije, zatražilo pomoć 
od Društva IT. Smatramo da je ovakva suradnja pra¬ 
vilan put rada organizacija IT, a u duhu odluka Van- 
rednog kongresa IT održanog oktobra 1964. godine u 
Skoplju. 

Petar Foretić, predsjednik 

SEMINAR »GRAĐEVINSKI STROJEVI« 

U BEOGRADU 

Društvo građevnih inženjera i tehničara grada 
Beograda organizira stručni seminar, od 15. do 
20. ožujka 1965, pod naslovom »Građevinski stro¬ 
jevi«. 

Program seminara obuhvaća: 

1. Pogonski motori: Otto, Diesel i elektromotori, 
vrste i karakteristike goriva. 

2. Strojevi za zemljane radove: bageri, buldožeri, 
skreperi, grejderi; primjena pojedinih strojeva, 
proračun učinka. 


3. Strojevi za transport i vuču: cestovna vozila, 
vozila van javnih puteva, transporteri, žičare, 
ostale vrste transportnih uređaja; primjena i 
način proračuna učinka, utjecaji o kojima za¬ 
visi učinak. 

4. Prenosila i dizala: kranovi, toranjske dizalice, 
specijalni uređaji; primjena i način proračuna 
učinka. 

5. Strojevi za preradu kamena i šljunka: drobilice, 
mlinovi, sita i uređaji za pranje, postrojenja 
za drobljenje; primjena i način proračuna 
učinka. 

6. Strojevi za izradu i obradu betona: dozatori, 
miješalice, betonare, strojevi za obradu betona; 
primjena i način proračuna učinka. 

7. Prefabrikacija u građevinarstvu: prefabrikacija 
u visokogradnji, tvornice betonskih proizvoda, 
oprema tvornica za punu montažu. 

8. Remont i eksploatacija strojeva; podjela i opre¬ 
ma servisnih radionica, organizacija službe eks¬ 
ploatacije, evidencija rada strojeva. 

9. Kalkulacija rada strojeva, struktura cijene ko¬ 
štanja strojnog rada, utjecaji na cijenu ko¬ 
štanja. 

Predavanja će se održavati u zgradi Doma inže¬ 
njera i tehničara, u ulici Kneza Miloša 7. 

Predavači na seminaru su: 

Prof. Ing. Bogdan Trbojević, Građevinski fa¬ 
kultet, Beograd, za poglavlja 3, 5 i 9. 

Ing. Aleksandar F 1 a š a r, GP »Rad« Beograd, za 
poglavlja 2, 6 i 7. 

Ing. Branko Prohaska, GP »Rad« Beograd, za 
poglavlje 4. 

Ing. Zlatibor H r e 1 j a c, GP »Hidrotehnika« Beo¬ 
grad, za poglavlja 1 i 8. 

Cijena za učestvovanje na seminaru je 25.000 
din u koju je uračunata knjiga Prof. Ing. Bogdana 
Trbojevića: »Građevinske mašine«, tri broja časo¬ 
pisa »Izgradnja« i odgovarajuća skripta. 

M. Jančiković 

MEHANIKA TLA PRI PROJEKTOVANJU 
I GRAĐENJU PUTEVA 

U izdanju »Građevinske knjige« iz Beograda, 
izašla je iz štampe knjiga pod gornjim naslovom, 
kao prevod knjige »Soil mechanics for road engi- 
neers«, II izdanja iz 1957. godine. Knjigu su napi¬ 
sali saradnici Odelenja za mehaniku tla Istraži¬ 
vačke laboratorije za puteve iz Londona, pod ru¬ 
kovodstvom Mr. D. J. Macleana. 

Celokupna materija knjige, koja obuhvaća 620 
strana, s 320 slika, crteža i grafikona, podeljena je 
u sledećih 28 glava: 1. Sadržaj knjige, 2. Priroda 
tla, 3. Identifikacija i klasifikacija tla, 4. Klasi¬ 
fikacija tla, 5. Hemiska ispitivanja tla, 6. Agregati 
za građenje puteva, 7. Nasipi i posteljice od krede, 
8. Postupak terenskog ispitivanja tla, 9. Sabijanje 
tla, 10. Građenje zemljanih puteva sa zastorima od 
agregata manje vrednosti, 11. Mehanička stabili¬ 
zacija, 12. Stabilizacija tla cementom, 13. Stabi¬ 
lizacija tla bituminoznim materijalima, 14. Stabi¬ 
lizacija tla smolastim materijalima, 15. Metode gra¬ 
đenja kod stabilizacije tla, 16. Vlaga u tlu i faktori 
koji utiču na njeno kretanje, 17. Drenaža postelji¬ 
ce i kontrola vlažnosti, 18. Oštećenja kolovoznih 
konstrukcija puteva od dejstva mraza, 1. Određi¬ 
vanje čvrstoće tla, 20. Projektovanje kolovozne 
konstrukcije, 21. Istraživanje razaranja gornjeg 


stroja puta, 22. Naponi u tlu i granična nosivost 
puteva, 23. Konsolidacija stišljivih tla, 24. Slega- 
nje nasipa, 25. Građenje puteva na močvarnim te¬ 
renima, 26. Stabilnost kosina u glinovitom tlu, 27. 
Oprema za geomehaničku laboratoriju, i 28. Defi¬ 
nicije i simboli. 

Kao što se iz ovoga vidi, knjiga obuhvata pri- 
menu mehanike tla kod rešavanja gotovo svih pro¬ 
blema projektovanja i građenja puteva, kao i dru¬ 
ge bliske oblasti savremene tehnike puteva, koje 
inače ne pripadaju domenu mehanike tla a nera¬ 
zlučivo su povezane sa njim. Zbog toga materija 
knjige — i u svetskim razmerama — predstavlja 
jedinstveni primer svrsishodne sadržine, te je kru¬ 
pan doprinos našoj inače oskudnoj stručnoj lite¬ 
raturi iz ove oblasti. 

Prevodilac Ing. J. Šutić i redaktor Dr Ing. D. 
Milović korektno su obavili svoj posao, držeći se 
principa da je za čitaoca — korisnika knjige — 
najpovoljnije da se u prevodu koriste odgovarajući 
stručni termini koji su već uvedeni u našu stručnu 
literaturu, a ne da se stvaraju novi, pa bili oni i 
jezično prikladniji. 

Kolektiv izdavača »Građevinska knjiga« uložio 
je mnogo truda i knjigu tehnički odlično opremio. 

Ing. Dušanka Božinović, Beograd 


ISPRAVAK 


U članku Ing Drago Horvatić: »Prilog prora¬ 
čunu ...« br. 10/1964. treba ispraviti: 

Str. 355, 2. stupac, treći red odozgo: 

»Razlike Ji određene za dvije sudjelujuće širine 
date su u tablici 3. 

Str. 355, Tablica 3, drugi red, umjesto »Površine 
čeličnog ...« treba biti: 

»Momenti tromosti Ji uz br u m 4 X 1000« 

Tablica 3, četvrti red, umjesto »Momenti tromosti 
Yi. ..« treba biti: 


»Momenti tromosti Ji uz bs u m 4 X 1000« 

Str. 357, 2. stupac, šesti red odozdo, umjesto ».. . 
od konačnog odnosa fin« treba biti: 

»... od konačnog odnosa /n,...« 

Str. 358, 2. stupac, 23 red odozdo, izraz za »Ahs = 
= ...« treba glasiti: 


Ahs — fs 


1 


2 ns Fs Js ^ 
100 n 's Fts Jts / 


Molimo čitaoce da ovo uvaže. 





INDUSTRIJSKO GRAĐEVNO MONTAŽNO PODUZEĆE 

»INGRAD« 

UMAG 

Telefoni: 21-23, 21-01, 21-25 

IZVODI: 

sve vrste građevinskih radova 
nisko i visokograđnje, 
kao i montažne radove. 

POSJEDUJE VLASTITI 

PROJEKTNI BIRO 

Telefon 21-14. 



SAJAM 


Veliki presek svefske proizvodnje 
Obaveštenja: BAUMA • 8 Munchen 25 • Nemačka 


xn.oauma 


„CESTA” 

SAMOSTALNA KOMUNALNA 
USTANOVA 

RIJEKA 

Vodovodna ulica broj 33 
Telefoni: 22-102, 22-103 i 23-074 


Održava i obnavlja cestovnu mrežu i ostale 
javne površine na području općine Rijeka. 

Izvodi radove na obnovi, rekonstrukciji i iz¬ 
gradnji javnih cesta IV reda. Vodi brigu o funk¬ 
cioniranju i održavanju javnog saobraćaja. Iz¬ 
vodi radove na asfaltiranju cesta i ostalih 
površina. 


uma 























„NOVOTEHNA” 

GRAĐEVNO PODUZEĆE 
KARLOVAC, Mihovilovića br. 1 

Tefefoni: Kućna centrala 32-18, 36-41, 30-88, 38-83 
Direktor 32-28 
Tehnički direktor 30-76 
Nabavni sektor 31-17 
Privredno računski sektor 32-05 
Odjel pripreme 34-97 
Operativa 30-74 
Projektni biro 32-87 

PROJEKTIRA I IZVODI SVE VRSTE OBJEKATA VISOKO- 
GRADNJE I NISKOGRADNJE 

POSJEDUJE KOMPLETAN OBRTNIČKI CENTAR I PROJEKT¬ 
NI BIRO 


»PROJEKT« 

PROJEKTNO PODUZEĆE 

ZAGREB 

TRG MARŠALA TITA BR. 8/II 
Telefoni: 38-807, 35-284, 36-128 — Brzojavi: PROJEKT ZAGREB 
Poštanski pretinac 467 — Žiro račun broj: 400-18-1-1317 


GRAĐEVINSKO PROJEKTIRANJE 
HIDROGRAĐEVINSKO PROJEKTIRANJE 
GEODETSKO PROJEKTIRANJE 
AGRARNE OPERACIJE 
ARHITEKTONSKO PROJEKTIRANJE 




»TEHNIKA« 

GRAĐEVNO PODUZEĆE 
ZAGREB, Leskovačlta 12 


IZVODI: 


CESTE I MOSTOVE 
AERODROME 

Željezničke pruge 

INDUSTRIJSKE OBJEKTE 
STAMBENE ZGRADE 
i ostalo 


SVE INFORMACIJE MOGU SE DOBITI NA GORNJU 


♦ 


ADRESU ILI NA TELEFON BR. 53-422 


























JUBILARNI SAJAM 


800 

GODINA 
LA1PCISKOG 

OD 28 FEBRUARA DO9 MARTA 1965 SAJMA 




ZA TRGOVINU OTVORENU ČITAVO?/! SVIJETU I TEHNIČKI NAPREDAK! 


Tisuće izvoznih poduzeća Njemačke Demokratske Republike i ostalih socijalističkih zemalja u uspore- 
đenju stvaralačke moći i takmičenju s poduzećima svjetskog glasa iz zapadnoevropskih industrijskih ze¬ 
malja. Skoncentrirana ponuda vrhunskih proizvoda tehnike i robe široke potrošnje s istoka i zapada. 
Zaokruženi pregled najmodernijih proizvodnih metoda i najnovijih dostignuća svjetske proizvodnje. 

Naučni kongresi, simpoziji i stručna predavanja. Za¬ 
nimljiv program svečanosti. 


OBAVIJESTI I SAJAMSKE ISKAZNICE: 


OZEHA, Zagreb, Beograd, Rijeka Sarajevo, Split i 
Skopje ili na granici Njemačke Demokratske Republike 



OČEKUJE VAS 9.000 IZLAGAČA IZ 70 ZEMALJA! 






































VIADVKT 

GRAĐEVNO PODUZEĆE-ZAGREB 


#4 














